open-index/open-wikipedia-markdown huggingface dataset:
顒琰

**愛新覺羅顒琰**（）係大清第七位皇帝，史稱**清仁宗**，因在位年號嘉慶，又叫**嘉慶皇帝**。

## 生平
佢本來叫**永琰**，係清高宗弘曆第十五子，阿媽係魏佳氏（孝儀純皇后）。乾隆五十四年（1789年），高宗封永琰做嘉親王。

乾隆六十年（1795年）九月，清高宗宣佈以永琰為皇太子，出年將個皇位讓畀佢，定出年為嘉慶元年。嘉慶元年（1796年）正月，永琰登基做皇帝，就係清仁宗，而清高宗就做太上皇，大權仲係響高宗度。

嘉慶四年（1799年）正月，清高宗過身，清仁宗開始親政。

清仁宗親政後，雖然剷除咗和珅，但係貪污腐敗嘅問題並冇得到解決，反而進一步激化，而且民變四起，當中包括由王聰兒領導嘅白蓮教起義（1796至1798年），令到佢同清宣宗旻寧嘅統治時期被稱為「嘉道中衰」。

嘉慶二十五年（1820年）七月，清仁宗過身，之後由佢個仔綿寧（旻寧）繼位，就係清宣宗。

## 參考
福臨

**愛新覺羅福臨**（）係大清第三位皇帝，崇德帝皇太極嘅九阿哥，阿媽係孝莊文皇后（昭聖慈壽皇太后），史稱**清世祖**，因在位年號順治，又叫**順治皇帝**。

## 生平
福臨係前一任大清皇帝皇太極嘅第九子。1643年皇太極過身，之後由福臨繼位。

1644年，李自成攻入明朝首都北京，明思宗自殺死咗。明朝將領吳三桂引清兵入關，聯手打敗李自成，之後清朝遷都到北京，同時多爾袞做攝政王。

之後清兵繼續南下，佔領以前明朝嘅領土。1645年，清兵捉咗南明皇帝朱由崧，之後清兵繼續南下，一路打到去雲南。

1661年，福臨過身，之後由佢個仔玄燁繼位，就係清聖祖。
海洋管理委員會

**海洋管理委員會**（，縮寫，又譯**海洋管理理事會**、**海洋管理協議會**等），係一個旨在保護海洋生態嘅國際非營利組織，佢發展咗一系列同海洋保育有關嘅漁業標準，並且為漁業企業同單位做認證。香港街市同商場有時可以見到貼有佢個認證嘅水產。

## 歷史同概況
這個委員會1997年成立，1999年起獨立運作。其下屬機構遍布倫敦、西雅圖、新加坡、悉尼、愛丁堡、海牙、巴黎、開普敦、東京、雷克雅未克同波羅的海區域。截至2013年，共有近兩萬種水產品通過佢認證。

委員會衹負責管理野生魚類嘅捕撈，唔包括養殖漁業嘅發展。

## 三大原則
#可持續嘅魚群資源（）
#環境影響最小化（）
#有效管理（）

## 管理
委員會由一個唔超過15人嘅小組擔任核心管理層。

## 連出去
*官方網站
地糊

**地糊**係麻雀其中一種食餬方法，莊家打第一隻牌後其中一位玩家就可以食餬，就係地糊，計例牌（上限番）。
四喜

**四喜**係麻雀其中一種食餬方法，分**大四喜**同**小四喜**。

## 大四喜
四個刻子都係風牌（東南西北），就係大四喜，計例牌（上限番）。

## 小四喜
三個刻子同一對眼都係風牌（東南西北），就係小四喜，計六番。
大四喜

**大四喜**可以係：
*打麻雀嘅大四喜
*大四喜 (足球)
*四雙，籃球術語，臺灣叫「大四喜」。
*大四喜，一齣1965年嘅粵語片。
十八羅漢

**十八羅漢**係麻雀其中一種食餬方法，開咗四個槓，加埋一對眼，就係十八羅漢，計例牌（上限番）。
清么九

**清么九**，又叫**清么**，係麻雀其中一種食餬方法，四個刻子同一對眼都係么九牌（一、九），重要係冇字牌嘅，就係清么九，計例牌（上限番）。
皇太極

**愛新覺羅皇太極**（），係大清（後金）第二位皇帝，史稱**清太宗**；1636年5月15號，佢將「大金」（後金）改國號為「大清」，改元崇德，所以又叫**崇德皇帝**。

## 生平
皇太極係前一任後金大汗努爾哈赤嘅第八子。1626年努爾哈赤過身，之後由皇太極繼位。

皇太極在位期間，發展生產，增強兵力，為後嚟大清迅速擴張入主中原打下咗堅實嘅基礎。

1642年，清兵俘虜咗明朝總督洪承疇，之後洪承疇歸降大清。

1643年，皇太極過身，之後由佢個仔福臨繼位。

死後廟號太宗，謚號叫做應天興國弘德彰武寬溫仁聖睿孝文皇帝，經歷康雍乾三朝，累加謚號叫做應天興國弘德彰武寬溫仁聖睿孝敬敏昭定隆道顯功文皇帝。

## 年號
*天聰
*崇德

## 參考
混么九

**混么九**，又叫**花么**，係麻雀其中一種食餬方法，四個刻子同一對眼都係么九牌（一、九）同埋番子，就係混么九，計一番。（因為一定係對對餬，所以實際坐底有四番。）
清一色

**清一色**係麻雀其中一種食餬方法，四個順子或刻子同一對眼都係單一種花式（筒子、索子或者萬子），就係清一色，計七番。
九子連環

**九子連環**係麻雀其中一種食餬方法，同時屬門前清清一色，叫餬時手頭有同一隻花式（筒子、索子或者萬子）嘅1112345678999，叫九飛，即係任何一隻同花式嘅牌都食得出，就係九子連環，計例牌（上限番）。
槓上槓自摸

**槓上槓自摸**係麻雀其中一種食餬方法，連續開兩個槓之後有得自摸食糊，就係槓上槓自摸，廣東麻雀計例牌（上限番）。
四喜 (搞清楚)

**四喜**可以係：
*得意失意詩，一首廣為流傳嘅詩，其中包含人生四大喜事，原作者並唔清楚，但可能係其它叫四喜嘅嘢嘅起源；
*四喜，蔴雀入面食糊嘅方法；
*四喜丸子，魯菜名；
*四喜鄉，喺四川南充。
得意失意詩

**得意失意詩**（前四句又叫做**四喜詩**）係一首廣為流傳嘅詩，收錄喺宋人所著嘅《容齋四筆》道，首詩前半部分列舉咗原作者認為嘅人生四大得意之事。後半句係後人所加，係四大失意之事，形成對比。

## 全文

```
久旱逢甘雨，
他鄉見故知。
洞房花燭夜，
金榜提名時。

寡婦攜兒泣，
將軍被敵擒。
失恩宮女面，
下第舉人心。
```


## 作者
無人確切知道首詩原作者是哪個，只知道後面四句是後人所加，而前面四句有人話說漢朝無名氏所作，有人話說杜甫作，又有人話係說宋朝汪洙作。

## 變化
首詩前四句更廣為人知，亦是傳頌過程中出現多個版本，洪邁所錄只是其中一個。第一、二、四句都有不同版本，輯錄如下（不同部分用粗體標出）。

 久旱逢甘**露**，
 他鄉**遇**故知。
 洞房花燭夜，
 金榜**題**名時。
大啡菇

**大啡菇**（英文：**Portobello mushroom**）係種食得嘅菇，啡色大大隻，最常見煮法係鋪芝士同其他餡上面頭原隻焗熟。
## 睇埋
*白菌
UTC-12

**UTC-12**係比世界協調時間慢12個鐘嘅時區，理論上嘅位置係喺西經172度30分到東經172度30分之間，同UTC+12一樣，但慢咗足足一日，亦係全世界最晏嘅時區。呢個時區冇人住，成個時區只係有比卡島同豪蘭島（兩個都係美國無建制領地同埋自然生態保護區）。
## 同協調世界時鐘數比較
UTC-9

**UTC-09:00**係比世界協調時間慢9個鐘嘅時區，理論上嘅位置係喺西經127度30分到142度30分之間。
UTC-8

**UTC-08:00**係比世界協調時間慢8個鐘嘅時區，理論上嘅位置係喺西經112度30分到127度30分之間。
UTC-7

**UTC-07:00**係比世界協調時間慢7個鐘嘅時區，理論上嘅位置係喺西經97度30分到112度30分之間。
UTC-6

**UTC-6**係比世界協調時間慢6個鐘嘅時區，理論上嘅位置係喺西經82度30分到97度30分之間。
UTC-5

**UTC-5**係比世界協調時間慢5個鐘嘅時區，理論上嘅位置係喺西經67度30分到82度30分之間。
UTC-10

**UTC-10:00**係比世界協調時間慢10個鐘嘅時區，理論上嘅位置係喺西經142度30分到157度30分之間，同UTC+14一樣，但慢咗足足一日。
UTC-4

**UTC-4**係比世界協調時間慢4個鐘嘅時區，理論上嘅位置係喺西經52度30分到67度30分之間。
UTC-3

**UTC-03:00**係比世界協調時間慢3個鐘嘅時區，理論上嘅位置係喺西經37度30分到52度30分之間。
UTC+1

**UTC+01:00**係比世界協調時間快1個鐘嘅時區，理論上嘅位置係喺東經7度30分到22度30分之間。
UTC+2

**UTC+2**係比世界協調時間快2個鐘嘅時區，理論上嘅位置係喺東經22度30分到37度30分之間。
UTC+3

**UTC+3**係比世界協調時間快3個鐘嘅時區，理論上嘅位置係喺東經37度30分到52度30分之間。
UTC-1

**UTC-1**係比世界協調時間慢1個鐘嘅時區，理論上嘅位置係喺西經7度30分到22度30分之間。
UTC+10

**UTC+10**係比世界協調時間快10個鐘嘅時區，理論上嘅位置係喺東經142度30分到157度30分之間。
UTC+12

**UTC+12**係比世界協調時間快12個鐘嘅時區，理論上嘅位置係喺西經172度30分到東經172度30分之間，同UTC-12一樣，但快咗足足一日。
UTC-10:30

**UTC-10:30**係比世界協調時間慢10個鐘又30分鐘嘅時區，喺1900到1947年間做夏威夷時間，之後就轉咗用UTC-10:00。
UTC-9:30

**UTC-09:30**係比世界協調時間慢9個鐘又30分鐘嘅時區，只有法屬波利尼西亞侯爵夫人群島用緊。
UTC-8:30

**UTC-08:30**係比世界協調時間慢8個鐘又30分鐘嘅時區，喺1998年4月26號前做過皮特凱恩群島時間。
UTC-3:30

**UTC-03:30**係比世界協調時間慢3個鐘又30分鐘嘅時區，只有加拿大紐芬蘭同拉布拉多東南面冬令時間用緊。
UTC-0:44

**UTC-0:44**係比世界協調時間慢44分鐘嘅時區，喺1972年5月1號前做過利比利亞時間。
UTC+0:30

**UTC+0:30**係比世界協調時間快30分鐘嘅時區，喺1901到1936年間做過英國王室時間，亦喺1894年前做過瑞士時間。
五羊邨站

**五羊邨站**（；），規劃嗰時嗌過**五羊新城站**（；），係廣州地鐵同嘅轉車站，位置喺越秀區五羊新城嘅寺右新馬路同廣州大道中嘅交界。呢個站有兩個站廳同月台，開通時間都唔同，其中喺2009年12月28號開放；而就喺2025年6月29號開放。

佢係廣州地鐵入面第一次有地下公廁嘅車站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。雖然車站入面冇休息室，但有廁所響度，就喺A出入口附近。
#### 打掂

#### 打橫

### 站廳
五羊邨站嘅收費區喺站廳嘅中間偏北嘅位，而南邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。
### 月台
呢個站有1個島式月台，喺寺右新馬路嘅地底。

### 商舖同自助服務
而家嘅五羊邨站入面有好多舖頭響度，包括咗便利檔、麵包糕餅舖同洗衫舖。重有好多自助服務設施畀乘客用，其中包括咗自動影相機、自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B、C，D。

## 車站歷史
### 規劃
#### 車站（已經取消咗）
呢個站最先喺1987年份最初嘅地鐵規劃方案入面出現，嗰時嘅第一份規劃方案就係喺黃沙站轉右向東行，去到五羊新城近廣州大道中之後轉向東北偏北方向行。雖然半佬經過呢個站，位置大概喺而家呢個位；期間站名定成**五羊新城站**。但係隨住1988年份規劃話改咗行大半條中山路之後而取消咗。
#### 車站
直到1997年，嗰時份地鐵方案有話到嘅車站，嗰時嘅過咗西村之後跟住環市路行，去到珠江新城一帶為止，半佬亦整咗呢個站出嚟。但站名同1987年規劃嘅一樣冇變到。後嚟喺2003年提交嘅2010年開通嘅地鐵路線方案入面就講到，有條路線一定會經過呢個站，但路線名改成一部分。

### 施工
2006年6月26號，呢個站正式開始喐手起。喺就快開通嗰時改咗名做**五羊邨站**。
### 開通
2009年12月28號，由於正式開通營運，呢個站亦正式開放。

## 利用狀況
五羊邨站入面係五羊新城入面嘅其中一個緊要嘅地鐵站，有好多間辦公嘅寫字樓、重有唔少嘅住宅區同埋部分學校響度。所以呢個站嘅客流都係附近嘅居民、返工同放工嘅學生仔比較多。客流高峰期嗰陣都好多打工仔同學生出入站。

## 攷

## 上一站·下一站
UTC+1:24

**UTC+1:24**係比世界協調時間快1個鐘又24分鐘嘅時區，喺1880到1884年間做過波蘭時間。
UTC+1:30

**UTC+1:30**係比世界協調時間快1個鐘又30分鐘嘅時區，喺1892到1903年間做過奧倫治自由邦、川斯華同開普殖民地時間，亦做過德屬西南非時間。
UTC+2:30

**UTC+2:30**係比世界協調時間快2個鐘又30分鐘嘅時區，喺1917年前做過莫斯科時間。
UTC+5:30

**UTC+5:30**係比世界協調時間快5個鐘又30分鐘嘅時區，只有印度同斯里蘭卡用緊。
UTC+6:30

**UTC+6:30**係比世界協調時間快6個鐘又30分鐘嘅時區，只有緬甸同澳洲可可斯 (基林) 群島用緊。
UTC+7:20

**UTC+7:20**係比世界協調時間快7個鐘又20分鐘嘅時區，喺1933到1940年間做過新加坡夏令時間。
UTC+8:30

**UTC+8:30**係比世界協調時間快8個鐘又30分鐘嘅時區，喺1954到1961年間做過大韓民國時間，2015年8月15號至2018年5月4號做朝鮮民主主義人民共和國時間。
UTC+8:45

**UTC+8:45**係比世界協調時間快8個鐘又45分鐘嘅時區，只有西澳洲其中四條村同埋南澳洲其中一條村用緊。
UTC+9:30

**UTC+9:30**係比世界協調時間快9個鐘又30分鐘嘅時區，只有澳洲北領地同南澳洲（冬令）用緊。
UTC+5:40

**UTC+5:40**係比世界協調時間快5個鐘又40分鐘嘅時區，喺1986年前做過尼泊爾時間。
UTC+9:45

**UTC+9:45**係比世界協調時間快9個鐘又45分鐘嘅時區，喺2006到2009年間做過西澳洲其中五條村嘅夏令時間。
UTC+10:30

**UTC+10:30**係比世界協調時間快10個鐘又30分鐘嘅時區，只有澳洲豪勳爵島用緊，而南澳洲夏令時間亦會用。
UTC+12:45

**UTC+12:45**係比世界協調時間快12個鐘又45分鐘嘅時區，只有紐西蘭漆咸島用緊。
小野寺五典

**小野寺五典**（）係日本防衞大臣，2012年首次入閣，係自由民主黨員。

## 出面網頁
* 
*
何俊軒

**何俊軒**（，），原名**何仲偉**，係前香港無綫電視部頭合約藝員。初時係特約藝員，經常出現喺港台劇集及教育電視。2002年開始拍電視劇，2010年同圈外女友拉埋天窗。比較出名嘅演出包括2014年《叛逃》嘅歐大軍，《怒火街頭》系列嘅警察阿輝同埋《飛虎》系列嘅胡力全（《飛虎II》戲份比較多）。

## 演出
### 電視劇（[[無綫電視]]）
#### 2002年
*無頭東宮 飾 裁　判
*洛　神 飾 阿　廣
*蕭十一郎 飾 山賊、江湖人士

#### 2004年
*棟篤神探 飾 超

#### 2005年
*我師傅係黃飛鴻 飾 提督大人手下
*心花放 飾 強　哥
*甜孫爺爺 飾 經　理、消防考官
*御用閒人 飾 酒　客、揚州街坊
*學警雄心 飾 檢察官、討債主
*老婆大人 飾 檢察官
*奪命真夫 飾 狗　主
*妙手仁心III 飾 邱柏南
*開心賓館 飾 律師
*阿旺新傳 飾 影樓攝影師
*隨時候命 飾 羅偉東
*識法代言人 飾 陳李張律師

#### 2006年
*鐵血保鏢 飾 鏢師
*天幕下的戀人 飾 少爺司機
*潮爆大狀 飾 傢具店職員
*女人唔易做 飾 George（銀行貸款部經理）
*飛短留長父子兵 飾 Daniel
*男人之苦 飾 婚紗攝影師
*法證先鋒 飾 王志華
*刑事情報科 飾 潘天源
*鳳凰四重奏 飾 車　伕
*滙通天下 飾 血飛鷹
*肥田囍事 飾 救生員
*賭場風雲 飾 陳國權手下
*布衣神相 飾 括蒼派弟子
*千謊百計 飾 海事署職員（無線劇集台播）

#### 2007年
*突圍行動 飾 宋金元手下
*同事三分親
*十兄弟 飾 東主
*迎妻接福 飾 賭　客
*亂世佳人 飾 日本士兵
*溏心風暴 飾 Jimmy
*師奶兵團 飾 飛　仔
*學警出更 飾 CID
*強劍 飾 聖劍門弟子
*歲月風雲 飾 股票經紀
*爸爸閉翳 飾 Dennis
*舞動全城 飾 裁　判
*通天幹探 飾 何偉成
*鐵咀銀牙 飾 李　靖
*廉政行動2007 飾 金管局職員、檢控官
*律政新人王II 飾 庭　警
*野蠻奶奶大戰戈師奶 飾 速遞員

#### 2008年
*秀才愛上兵 飾 官　兵
*和味濃情 飾 高級職員
*最美麗的第七天
*原來愛上賊 飾 趙經琛手下
*尖子攻略 飾 順
*與敵同行 飾 保鑣凌
*珠光寶氣 飾 Lam

#### 2009年
*碧血鹽梟
*學警狙擊 飾 陳彼利
*大冬瓜 飾 官府捕頭
*絕代商驕 飾 保安 
*烈火雄心III 飾 消防員
*畢打自己人 飾 吳律師、《360》雜誌社社長

#### 2010年
*情人眼裏高一D 飾 港鐵車長
*老公萬歲 飾 軍裝警員
*秋香怒點唐伯虎 飾 超、書生
*搜下留情 飾 便衣探員
*女王辦公室 飾 馬醫生
*掌上明珠 飾 便衣警員
*飛女正傳 飾 喪B
*談情說案 飾 余家勤
*蒲松齡 飾 丁師爺
*公主嫁到 飾 司馬大人
*巾幗梟雄之義海豪情 飾 多畿哈十（日本士兵）

#### 2011年
*居家兵團 飾 陸先生
*仁心解碼 飾 律師怒火街頭 
*你們我們他們 飾 乘客、酒店經理
*Only You 只有您 飾 部長
*點解阿Sir係阿Sir
*怒火街頭 飾 葉輝  
*真相 飾 陸永澤 
*潛行狙擊 飾 戚梓庭  
*女拳 飾 郝百通

#### 2012年
*缺宅男女 飾 男友 
*回到三國 飾 蔣幹
*On Call 36小時 飾 律師
*心戰 飾 電視台藝員
*當旺爸爸 飾 青面輝
*飛虎 飾 胡力全
*護花危情 飾 周國棟 
*巴不得媽媽... 飾 「Super Star」電視台攝影師
*怒火街頭2 飾 葉輝  
*造王者 飾 朝廷大臣 
*雷霆掃毒 飾 陳永廉

#### 2013年
*巨輪 飾 Mark哥
*仁心解碼II 飾 姚德新 
*神探高倫布 飾 阿強
*心路GPS 飾 剪片師 
*戀愛季節 飾 評判 
*好心作怪 飾 Paul Yau  
*情逆三世緣 飾 富

#### 2014年
*叛逃 飾 歐大軍
*廉政行動2014 飾 徐善德   
*飛虎II 飾 胡力全
*再戰明天

#### 2015年
*愛·回家 (第二輯)
*陪著你走

#### 2016年
*廉政行動2016
*完美叛侶
*致命復活 飾 莫鴻華

#### 2017年
*踩過界 飾 廖鼎
*超時空男臣 飾 天朝高層
*同盟 飾 Johnny Cub

### 綜藝節目（[[無綫電視]]）
*芝人口面不知心

## 政治立場同爭議
喺香港反送中運動期間，超過2百萬人以唔同形式參與，當中包括要求獨立調查警察喺民眾期間期間嘅執法爭議。不過，佢就曾經拍片高調支持警察，又叫香港警察加油，結果遭到屋企人同朋友嘅疏離同割裂。佢之後話，香港帶畀佢恐懼同驚恐，又呼籲香港人北上發展。佢自己之後喺中國內地發展事業，喺自己社交網站不時歌頌中國政權，又曾經張貼自己同中共黨標口號嘅合照。

## 參考


## 出面網頁
* 
* 
* 

仲偉
信和證券

**信和証券有限公司**（，）簡稱**信和証券**，喺1972年成立同埋喺香港交易所主板上市，由當時嘅信和地產投資股份有限公司（依家嘅尖沙咀置業集團有限公司）分拆，專門當時喺香港經營證券以及財務信貸業務，前身叫「信和財務有限公司」。

1973年，馬來西亞王集團有限公司收購佢，11月18號，改名做王集團（香港）有限公司，再喺1993年8月5號，改名做上海萬國（香港）有限公司（依家嘅申銀萬國）。

## 拎
*SYWG.com.hk

類:香港證券行
深切治療部

**深切治療部**（，**ICU**）係醫院入面專門醫重病嘅人嘅病房，病人嘅情況會被時時刻刻監察住，一有問題醫護人員就會即刻處理。

## 加護病房醫療團隊
加護病房醫療團隊可以包括：

* 主治醫師
* 各科專科醫師
* 住院醫師
* 呼吸治療師
* 專科護理師
* 護理師
* 營養師
* 藥師
* 社工
* 個管師
* 醫事檢驗師
* 醫事放射師
* 物理治療師
* 職能治療師
* 語言治療師

## 參考
李天縱

**李天縱**（；；），別名**李松蔓**（），係香港無綫電視女藝員，2011年參選香港小姐競選而入行，做過五年娛樂新聞國語主播，2016年底開始拍電視劇。

## 簡歷
李天縱喺香港出世，細個喺阿根廷生活過，1999年開始去咗北京生活，之後返香港參選過2011年香港小姐競選，落選之後做咗無綫娛樂新聞台女主播，到2014年佢主持J2遊埠節目《漫遊南美》而開始多人識。

2016年，李天縱正式轉簽經理人藝員合約，開始拍劇，同年佢喺TVB台慶著低胸性感衫表演肚皮舞，引起觀眾熱烈討論。2017年，佢喺不懂撒嬌的女人入面飾演Tyra，亦一樣引起討論。

2018年，李天縱唔單止成為人妻，重改名做**李松蔓**。佢老公叫唐寅，有一個細路女唐英喬。

2023年，佢响《隱形戰隊》入面飾演「古思」，畀網民起咗花名「靚女恐怖分子」。

## 演出
### 節目主持

### 電視劇

### 綜藝節目

## 參考
 

## 出面網頁
* 李天縱 （李松蔓） Lena Li | TVB ARTISTE
* 
* 10. 李天縱 - 2011香港小姐競選 - tvb.com
香港自然生態論壇

**香港自然生態論壇** () 係一個喺香港成立嘅一個論壇，主要討論自然生態同埋環保，喺2006年6月4日成立，前身為 https://www.hkpcug.org/ 內其中一個 sub-newsgroup. 後來因為協助 https://www.hkbws.org.hk/ 升級論壇，繼而用相同嘅技術幫個 newsgroup 都轉變埋做網上論壇．

## 組織
**論壇最初由私人營運**，直到 2014 年尾轉交到一群熱心嘅港大舊生繼續運作, 係一個關注香港自然生態嘅非牟利團體。主要收集好多由唔同網民分享嘅相同埋睇法。個組織有份電子雜誌叫做《香港自然生態》。直到 2022 年 9 月暫停網上論壇功能而轉到 facebook 上繼續.

## 爭議
### 龍尾灘
2007年，香港政府建議喺大埔龍尾起大埔龍尾泳灘。不過，呢個論壇入面有唔少人反對，話會破壞到個海灘附近嘅生態，其中包括咗個論壇嘅發言人李錦華。

## 攷

類:香港組織
類:香港生態
手袋

**手袋**係種用手拎住嘅袋，裝住個人隨身嘅嘢，通常都係女人用得多，要嚟襯衫，尤其鍾意名牌手袋。
低俗喜劇

《**低俗喜劇**》（）係2012年港產片，杜汶澤領銜主演，彭浩翔身兼編劇、監製同導演。喺2012年票房高居亞軍，係低成本高票房嘅代表作之一。

## 名
杜汶澤喺網臺節目話，2010年《人間喜劇》拍好之後想引進大陸，結果審片嗰個睇到杜汶澤話國產錶會爆炸嘅時候覺得好嬲，直斥該片「低俗」。爾個故事經岑建勳轉述之後，杜汶澤受到啟發，講畀彭浩翔聽想大家一齊搞，於是就有咗《低俗喜劇》。

## 劇情
### 梗概
廣西投資人暴龍（鄭中基飾）想搵人翻拍自己心目中女神邵音音嘅經典《官人我要》，搵到監製杜惠彰（杜汶澤飾）。條片拍好咗準備上畫之前，杜惠彰喺一間電影學校開講座，佢喺爾個過程中「作出好大犧牲」（將自己喺廣西嘅不堪回首經歷講畀同學知），結果成功將條片喺網上推紅。

### 廣西鴻門宴
杜汶澤喺網臺節目話，片中廣西鴻門宴一段嘅對白，包括啲菜名，都係真人真事。

## 演員
按原片字幕次序排列（出場序），節錄部分。

## 獎項
第16屆富川國際幻想電影節
* **最佳亞洲電影大獎**

加拿大蒙特利爾奇幻電影節
* **最佳亞洲電影銀獎**
美國奇幻電影節
* **最佳喜劇男主角 - [[杜汶澤]]**

第49屆金馬獎
* **最佳男配角 - [[鄭中基]]**
* 最佳男主角 提名 - 杜汶澤
* 最佳女配角 提名 - 陳靜

第三十二屆香港電影金像獎
* **最佳男配角 - [[鄭中基]]**
* **最佳女配角 -  陳靜**
* 最佳電影 提名 
* 最佳男主角 提名 - 杜汶澤
* 最佳女配角 提名 - 邵音音
* 最佳編劇 提名（彭浩翔、林超榮、陸以心）

## 參考
指模

**指模**，又叫**指紋**，係人同其他靈長類動物嘅手指尖上面嘅花紋。每個人嘅指模都獨一無二，所以犯罪學同法醫學都會用佢做證據。
收買佬

**收買佬**係種向街坊收購舊電器或者其他爛銅爛鐵嘅職業，經過修理後再賣返出去賺錢。
蝨

**蝨**（又寫**虱**，有時會用另一個字**蚤**），或者叫**蝨乸**，學名**蝨毛目**（**Phthiraptera**），係昆蟲綱下面一種蟲，有三千幾個唔同品種，多數寄生響動物嘅皮或者毛髮度。
北京國安足球會

**北京國安足球會**係一間中國足球超級聯賽嘅足球會，1992年12月31號成立，總部喺北京，主場喺工人體育場，而家係唯一一隻代表北京地區參加中國足球超級聯賽嘅足球會。

佢係中國足球甲A聯賽同埋中國足球超級聯賽嘅其中一個創始嘅足球會成員。隊波喺1994年，中國足球聯賽開始職業化到依家為止，長期都係喺積分榜嘅前幾位，喺2009年嘅中超賽季，重攞咗中國頂級職業聯賽嘅冠軍；截至2022年，球會已四次贏得中國足協盃冠軍、兩次參加亞洲盃賽冠軍盃、10次參加亞洲聯賽冠軍盃。

北京國安嘅口號係「**永遠爭第一**」，呢句口號唔止成為中信國安集團公司所推崇嘅「國安精神」，同時亦令球會喺北京嘅球迷同埋媒體中具有廣泛嘅號召力。

2016年12月30號，呢隊波完成增資擴股，中赫置地取代中信股份做咗球會嘅第一大股東，呢隊球會也成為咗中國職業足球頂級聯賽創始球隊入面，最後一家更換股東嘅球會。

## 出面網頁
*
閩越

**閩越**係福建嘅一古國，呢個國嘅國君姓騶氏，係越王勾踐嘅後裔。相傳係前334年越國被楚國滅咗之後遺民南下而建立嘅，直到前110年畀漢武帝派兵滅咗。

## 閩越國嘅君主
南漢

**南漢**（）係五代十國其中一國，領土包括而家嘅廣東、廣西、海南同越南北面，京城番禺，由劉龑響917年立國，本來國號係「大越」，第二年用漢朝劉氏後裔身份改國號做「大漢」，史稱南漢，方便同北漢分清楚。南漢王位傳咗四代，到971年被北宋滅咗。

## 經濟
南漢係個商業氣息濃郁嘅國家，「嶺北行商至國都，必召示之夸其富」，「每見北人，盛誇嶺海之強」馬端臨話：「宋興，而吳、蜀、江南、荊湖、南粵，皆號富強」。錢多為主，錢少為奴被視為一般嘅準則。

## 文化
劉鋹嗰時，日日同波斯女等大宮中游宴，「無名之費，日有千萬」。官制亦有特殊規定，科舉被錄取者，若要做官必先淨身，亦即係閹割。喺劉鋹眼中，百官有家有室，有一家大細，肯定唔能夠對皇上盡忠。

## 攷
牛油貓悖論

**牛油貓悖論**係下面兩個民間傳說夾埋嘅一個矛盾嘅悖論：
*貓跌落地時，永遠用腳掂地。
*牛油多士跌落地時，永遠都係搽咗牛油嗰邊掂地。
咁如果將隻貓嘅背脊搏住塊牛油多士（無搽牛油嗰邊要貼住隻貓）拋落地，貓腳嗰邊唔可以掂地，牛油嗰邊亦都唔可以掂地，就變成悖論。
吐蕃

**吐蕃**係西藏一古國，元首叫贊普，京城叫邏些（即係拉薩）。

吐蕃響大約620年由松贊干布建立，開始慢慢壯大，640年唐朝唐太宗就將文成公主嫁過去示好。到841年贊普朗達瑪下令滅佛教，畀僧人殺咗，兩個仔為咗爭王位而內戰，最後亡國。

## 註
錫金

**錫金**係印度一邦，1975年之前本來係獨立嘅王國，但畀印度吞併咗。

中華人民共和國喺2003年前一直唔承認印度對錫金嘅主權，到2005年先發規定要求地圖繪製單位停止將錫金標記為獨立國家。
凌遲

**凌遲**係舊時中國一種死刑，春秋時代已經開始用，手法係將犯人嘅肉逐少逐少咁割落嚟，要割幾百次以上，斷氣前要受好耐嘅痛，到1905年（大清光緒三十一年）先至廢除。
類:死刑
類:中國史
英聯邦王國

**英聯邦王國**（英文：Commonwealth realm）係英聯邦入面將英國君主當做元首嘅主權國家，計埋英國而家一共有15個，佢哋之前都係大英帝國嘅一部分。

## 一覽
*安提瓜巴布達
*澳洲
*巴哈馬
*伯利茲
*加拿大
*格林納達
*牙買加
*紐西蘭
*巴布亞新畿內亞
*聖基茨
*聖盧西亞
*聖文森
*所羅門群島
*圖瓦盧
*英國
劉龑

**劉龑**（龑讀掩，；），原名**劉巖**（），係南漢開國君主，史稱**南漢高祖**（）。劉龑個「龑」係佢自創嘅字，意思係「飛龍在天」。

根據清朝屈大均起《廣東新語》忌記載，劉龑個墓喺番禺東面二十里（小谷圍），崇禎九年（1636年）被人發現，叫做康陵。
斬頭

**斬頭**，又叫**斬首**，係一種死刑，好多地方舊時都用過，手法係將犯人個頭一刀斬落嚟（法國會用斷頭臺）。而家得返沙地阿拉伯重用緊呢種行刑方法。
類:死刑
類:中國史
基斯普

**基斯普**（**Hernán Jorge Crespo**，）係阿根廷足球員，司職前鋒，已經退役。

## 出面網頁
* 
* 
* 
* 
*
上海 (搞清楚)

**上海**除咗一般意義上所指嘅上海市之外，重可以係：
*上海 (遊戲) - 一款麻雀類電腦益智遊戲。
*上海 (馬) - 一種可以用來做賽馬、種馬嘅純種馬。
*上海 (紀錄片) - 1938年公映嘅日本紀錄片，講淞滬會戰嘅。
*諜海風雲 - 2011年上映嘅中美合製嘅電影，英文片名叫「Shanghai」。
*古河結子 - 「上海」係佢嘅花名。
## 睇埋
*上海幫
申城

**申城**（）可以係：
*上海，因為佢可以簡稱爲「申」。
*信陽，「申城」係佢別稱。
擬人化

（），又或者叫**擬人法**，係一種講古仔嘅方法，將淨係人有嘅特質外貌加喺其他嘢嘅身上，好似花鳥蟲魚、杯杯碟碟咁。好多時會用喺宗教、文學創作，電影、細路文學、商品宣傳、嘢玩、電玩之上。

## 定義

## 史前
最早嘅象牙雕刻「獅子人像」（Löwenmensch），係個獅子頭加個人身，可以睇成係擬人化嘅最早證據，雕象有三萬年咁古老。

## 神話宗教
神話宗教裏頭嘅神祇，成日都有人嘅特質。希臘神話嘅天神個樣就似足人。中式神話裏面嘅孫悟空同玉皇大帝、印度嘅濕婆，都有人嘅七情六慾。呢啲叫做 Anthropotheism（將人有嘅特質放喺神祇之上）。

新約聖經裏頭耶穌將「錢」人性化成「馬門」，保羅話唔好畀罪喺身體裏頭做王（羅馬書）。

## 文學
### 寓言

古時，擬人法就已經喺古仔裏頭用得好成熟。古希臘嘅《伊索寓言》、公元前四世紀《佛說本生經》、古印度韻文寓言《五卷書》都有用種物講古仔，家下我哋熟悉嘅招績獅子、滑頭狐狸、醒目烏鴉，已經嘅喺書裏頭面出現。

### 近代文學
十九世紀嘅《愛麗絲漫遊仙境》，《木偶奇遇記》，《森林王子》到二十世紀嘅《動物農莊》、《魔介》、《哈比人》都有竅得講人話嘅動物角色。

## 電視、電影
米奇老鼠，唐老鴨，高飛，巴斯光年，Hello Kitty，多啦A夢，Wall-E，Keroro 軍曹都係人嘅特性嘅嘢。

## 相關
*大壞狼（Big Bad Wolf）：一種固定角色，泛指負責喺個故仔入面扮演大奸角嘅灰狼，通常會嘗試將主角食落肚；例如《小紅帽》入面嗰隻灰狼能夠好似人類噉講嘢，形象好似個強姦犯噉（會跟蹤同傷害細路女），係隻好典型嘅大壞狼；類似嘅狼角色喺《三隻豬仔》同《狼同七隻小山羊》當中都有出現。
*修辭手法
*童話故事
*人格化
*擬人 (修辭手法)

## 攷
四君子

**四君子**，亦有人稱之為**花中四君子**，係中華文化入便對梅、蘭、竹、菊四種植物嘅統稱：梅花喺寒冬綻放、蘭花清秀雅致、菊花淡淡幽香、而竹就節節高升；啲文人成日覺得佢哋「氣節崇高」而視佢哋為君子嘅象徵。就算到咗現代，國畫都仲係時常攞四君子做題材，當中粵港澳特色嘅嶺南畫派亦有作品體現依一點。

## 解釋
喺傳統中華文化，四君子不溜都各有重要嘅象徵意義。

梅花出晒名「獨天下而春」，冬天尾開花，文人因此覺得佢有「不畏嚴寒、凌霜傲雪」嘅高潔品質，而且亦有傳春報喜嘅吉祥象徵。例如南宋理學家朱熹就曾經噉樣嚟描述梅花：

蘭花就被指係有「高潔典雅」嘅特徵，例如係以下依段古文：

——句嘢係讚緊芝蘭，譯做現代粵語係：芝蘭生長喺深谷，唔會因冇人欣賞而唔散發芳香。君子修養道德品行，唔會因窮困而改變節操。

竹依種植物被指有「修長挺拔、不畏嚴寒、中空外直」噉嘅特徵。

菊花專喺秋季開花，有頑強嘅生命力。晉朝文人陶淵明以愛菊而聞名，而佢採菊東籬，令到菊花有咗「花中隱士」嘅稱號。

## 圖庫

File:Prunus mume Yabai1.jpg|梅
File:Jianguo Holiday Flower Market-29.2024-02-04.jpg|蘭
File:Aurea amb brots.JPG|竹
File:HK SKD TKO South 將軍澳南 Tseung Kwan O South 唐俊街 21 Tong Chun Street 海翩滙 The Papillons Square mall yellow chrysanthemum February 2024 R12S 01.jpg|菊



File:Sun Long and Chen Lu-Plum Blossoms 1.jpg|明朝嘅《梅花圖》
File:Orchids, Bamboo and Rock.jpg|《墨筆竹石圖軸》
File:Ke Jiusi Bamboo.jpg|《清閲閣墨竹圖軸》
File:Xian'e Changchun Album 08.jpg|《仙萼長春書》菊花圖


## 睇埋
*愛蓮說：依篇北宋古文將蓮花比喻做君子。
*山水畫
*花鳥畫
*蔴雀花牌
*歲寒三友

## 註釋

## 引述

## 連結
* 周圍「中」：花中四君子 你最似嘅係？，明報
唐道碧

**唐道碧**（**Down, Toby Philip**，）係香港足球員，司職中場，2013年7月以本地球員身份加盟香港甲組足球聯賽足球隊公民。

## 出面網頁
* 香港足球總會球員註冊資料
* 唐道碧
車陂南站

**車陂南站**（；），規劃時期嗌過**黃洲站**（；），係廣州地鐵同嘅轉車站，2009年12月28號開放，位置天河區車陂路同埋黃埔大道中、黃埔大道東嘅交界。

佢曾經喺2009年12月28號到2010年9月24號間係嘅北邊總站。

## 結構
### 樓層
呢個站一共有地下3層樓嘅區域，其中地下1樓係站廳，有票務設施同客務中心；地下2樓係嘅月台；地下3樓係嘅月台。雖然車站冇休息室，但廁所喺C出入口隔籬。
#### 打掂

#### 打橫

### 站廳
呢個站嘅收費區好似個「T」字噉，四周圍同嘅站廳南邊都係人行通道同車站嘅商鋪，而站廳嘅收費區都整咗好多部專用𨋢、扶手電梯同樓梯往返同嘅月台。

### 月台
呢個站嘅5號綫月台喺黃埔大道東嘅地底，而4號綫月台喺車陂路嘅地底。兩條線月台整成個「T」字噉。其中5號綫月台喺上邊，4號綫月台喺下邊。而地下二樓同三樓之間都有條樓梯同4號綫嘅南邊月台、5號綫嘅中間月台接埋一齊。

另外，呢個站嘅東北邊有條同嘅聯絡線。喺嘅站台北邊，聯絡綫同兩條綫之間嘅正綫接軌嗰橛都有條渡綫，喺北延段出咗故障時，去黃村嗰邊嘅車將會喺呢條存車線行返轉頭。喺2010年9月25號之前，呢個站係4號綫嘅終點站嗰陣就係用佢嚟返轉頭。另外，嘅站台東邊都一樣，喺聯絡綫同兩條綫嘅正綫接軌嗰橛都有條渡綫，喺5號綫北延段出咗故障時，去滘口站嗰邊嘅車將會喺呢條存車線行返轉頭。

### 商舖同自助服務
而家嘅車陂南站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、衫褲鋪等。

另外，車陂南站入面重有好多自助服務設施畀乘客用，包括咗自動櫃員機、自動販賣機、自動影相機等；重有充羊城通，交水電費同交通嘅罰錢、可以查地鐵嘅路線、頭尾班車同埋地鐵嘅安全指引，重可以畀乘客登記做廣州地鐵薈嘅會員嚟查獎分、換獎品。

### 出入口

呢個站有3個出入口，分別係A、B、C。

## 頭尾班車信息同配線圖
}

|}
|}
}

▼　萬勝圍站
|}
|}

## 車站歷史
### 規劃
喺2003年規劃緊嗰陣，呢個站就話咗係同嘅轉車車站。嗰時喺度搞緊施工，而重喺度規劃緊。

### 施工
2005年，開始逳手起，嗰時順便連嘅北延段工程都開始搞埋。工程喺2009年底搞掂。

### 兩綫開通
喺2009年12月28號，地鐵通車之後，唔單止呢個站都開放咗，甚至連嘅北延段延長到呢個站做終點直到2010年9月25號為止。從2010年9月25號開始，地鐵方考慮到廣州地區要辦亞運會嘅關係，加上要照顧亞運會啲客流而又改咗次總站到而家嘅黃村嗰邊。

## 利用狀況
呢個站附近有好多住宅區同城中村；重有喺嘅乘客想去珠江新城、天河西同石牌嗰度嘅商業中心區、國鐵廣州火車站等呢啲地區，重有嘅乘客想去科學城、天河智慧城嗰邊都喺呢個站度轉車；所以呢個站係廣州地鐵嘅其中一個緊要嘅樞紐站。呢個站嘅出入站客流同轉車客流龐大，喺早晚高峰期，車站重人山人海，尤其係，成日要等2——3班車先至可以上到（更加唔使講星期日晚黑同星期五晏晝喇）。重有同之間有好大嘅運力差距，搞到喺客流高峰期嗰陣，有乘客喺呢個站嘅站廳同轉車樓入面，甚至喺4號綫嘅車陂站搞客流都有。為咗緩解嘅客運壓力，喺每星期一至五嘅早高峰期嗰陣，睇情況嚟搞客流控制措施嚟搞好營運秩序。

## 接駁交通
日班車：
:車陂公交場站：
::一般巴士：
:::408、503、506、506A、518、548、562、564
::BRT：
:::B12、B15
:車陂南站：
::一般巴士：
:::43、53、218、261、408、506、506A、517、518、550、562、564、583
::BRT：
:::B15
:地鐵車陂南站：
::一般巴士：
:::495
:車陂總站：
::一般巴士：
:::44、278、564A、574
::高峰巴士：
:::高快11
::BRT：
:::B12、B24
夜班車：
:車陂公交場站：
::夜9、夜13
:車陂南站：
::夜13
:車陂總站：
::夜9、夜27


## 註同攷

;註

;攷

## 上一站·下一站




類:天河區鐵路站
元朗公園

**元朗公園**（英文：Yuen Long Park）係香港公園之一，遊樂場之一，都幾大下，喺新界元朗，元朗市中心西南，水牛嶺嘅公園北路，佔地七公頃半，歸入元朗區。喺1991年起，由康樂及文化事務署管理。元朗公園攞過香港園景師學會嘅優異獎。設施有公園、硬地球場、門球場、百鳥塔、手球場。以及七人足球場、五人足球場。

## 設施
*百鳥塔
*大草坪
*自然保育園地
*瀑布（13米高）
*人工湖
*蝴蝶閣
*七人足球場
*五人足球場
*草地門球場
*兒童遊樂場
*卵石路步行徑
*優質健行徑
*健身區
*長者健體設施
*山頂廣場
*入口廣場
*噴泉廣場
*展覽室

## 出面網頁
*康樂及文化事務署 - 元朗公園
惠福路

**惠福路**（）係中國廣東省廣州市嘅一條馬路，喺越秀區入面，成條馬路東西走向。西邊從人民中路同埋龍津東路嘅交界開始，一直向東去到北京路嗰頭。

## 概要
全長1405米，闊12——18米，雙向2——3車道。成條路係單行綫，凈係可以從東邊向西邊行，其中從教育路開始，一直到北京路呢部份係唔畀行車嘅。而呢條馬路係分開咗東同埋西兩條。

## 惠福路嘅兩條道路，起點到終點
* 惠福西路：從人民中路同埋龍津東路交界開始，一直去到廣州起義路嗰頭。
* 惠福東路：從廣州起義路開始，一直去到北京路嗰頭。

## 名
其實呢條馬路喺宋朝嗰陣時唔係嗌「惠福路」，而係嗌咗「**大市街**」呢個名。不過到咗1919年，廣州市政府就將寺前街同埋惠福巷呢兩條巷拆咗，起咗條惠福東路，重將早亨坊、大市街同埋安義街都拆埋，整咗條惠福西路，嗰陣時係條主要嘅商業馬路。喺文化大革命嗰陣，惠福路同埋龍津路呢兩條路係嗌咗「向陽路」呢個名（其中惠福西路係嗌「向陽四路」、惠福東路係嗌「向陽五路」），到咗1981年，呢條路就重新改返原嚟之前嘅名，啫係依家嗌「惠福路」。

## 特色
呢條馬路從東向西行嚟睇，其中惠福東路附近，喺1997年嘅北京路步行街起好之後，到咗2010年，有好多國家嘅餐廳同埋食肆都入咗嚟呢條路開檔。重有條路嘅人流都好多下；去到廣州起義路附近就有好多整招牌、廣告同旗旗艦嘅商鋪仔；到咗惠福西路附近，重有号多電子零件同埋配件嘅商鋪。

響民國嗰陣時，廣州入邊嘅東西走向嘅馬路大部份都有騎樓嘅，但係，惠福路嘅馬路兩邊就冇搞到條騎樓街出嚟，結果搞到成日都被太陽嘅光射落嚟，響夏天嗰陣就因為條馬路曬到鬼，搞到成條路熱辣辣噉滯。而廣州市政見到夏天曬到鬼，成條路熱辣辣噉滯嗰筍嘢之後，就率先將惠福路定咗係廣州市嘅第一條綠化馬路嚟做試點，結果喺條路嘅兩邊就種咗啲樹嚟擋住啲太陽光。依家已經係廣州城區入面比較少見嘅其中一條林間大道。
### 惠福西舊貨交易市場
惠福西舊貨交易市場係中國廣東廣州嘅一間舊貨交易集中地，喺1990年代初開業，位置喺惠福西路，從解放中路一直到海珠中路嘅位，主要搞二手家電交易為主。1990年代初期到2000年代中葉，舊版插帶遊戲主機曾經喺呢度搞過交易。

## 經過嘅道路

呢度啲路嘅順序係從東去到西嚟排嘅，其中**加粗**咗嘅字係主幹道：
* 禺山路、北京路
* 教育路
* **[[廣州起義路]]**
* **[[解放路 (廣州越秀)|解放中路]]** 
* 米市路 
* 海珠中路 
* 紙行路、詩書路 
* **[[人民路 (廣州荔灣同越秀交界)|人民中路]]**、龍津東路

## 有關嘅書
* 搭地铁玩广州（2010～2011版） 西门口站专页　　ISBN 978-7-5633-9834-8

## 註
中山路

**中山路**係中華人民共和國同埋中華民國入面，成日都見到嘅其中一條馬路。而呢條路名係為咗紀念中華民國嘅國父孫中山先至改咗噉嘅名。喺第二次世界大戰之後，好多城市同埋鄉村入面都陸續將原嚟有或者係新起嘅、或者係重新整過、或者係改過嘅重要道路入面，都係唔少得改「中山路」呢條路名喇。

## 成個中國入面嘅中山路之最
如估喺成個中國嚟講（包括埋港澳臺）嘅中山路嘅幾個最：
*最東邊嘅中山路：黑龍江省佳木斯市
*最南邊嘅中山路：海南省陵水黎族自治縣
*最西邊嘅中山路：新疆維吾爾族自治區烏魯木齊市
*最北邊嘅中山路：黑龍江省齊齊哈爾市
*最早嘅中山路：江蘇省南京市（1927年）。

## 個名點嚟
1925年孫中山死咗，為紀念呢位革命嘅領袖，廣州國民革命政府發出通知，要喺成個中國入面整緊嘅路同埋公園、學校都係攞「孫中山」呢個名嚟改名。結果就係咁，「中山路」就開始出現咗。由於嗰陣時嘅北伐戰爭重未打響第一槍啫，加上廣州政府入面所控制嘅區域都有範圍限制，而最早嘅「中山路」最多集中喺廣東同埋海南島呢兩個地方。而北伐戰爭打完嗰陣，全國各地先至開始猛咁整「中山路」。而成個中國入面嘅「中山路」大多數都係喺1927——1929年呢幾年先至出咗嚟。而呢條路嘅出現時間方面，除咗南京同埋上海嘅中山路係喺1927年嘅南京國民政府成立之後先至整咗出嚟嘅，而廣東省中山市嘅中山路係喺20世紀80年代嗰陣搞嘅，凈低嘅城市入面嘅中山路，都係改咗原嚟條路嘅名嚟搞出呢筍嘢。喺臺灣入面，就係因為中華民國初期嗰陣時嘅政治形勢先至將大部份嘅路名改咗名叫「中山路」，而且呢啲路都係屬於主幹道嚟嘅。

## 成個中國入面嘅中山路
### [[中華人民共和國]]
喺中國大陸入面，大部分嘅中山路都係喺城市交通入面都係做緊主幹道，好多條路都係喺中華民國統治大陸嗰陣（1912年——1949年）就改咗名到依家重一直用緊。

#### 直轄市
##### [[上海]]
*區：上海中山環路：中山東一路、中山東二路、中山南路、中山南一路、中山南二路、中山西路、中山北路、中山北一路、中山北二路 
*松江區：松江•中山西路、松江•中山東路、松江•中山二路、松江•中山中路 
*浦東新區：惠南•中山路、惠南•中山東路
*金山區：金山•中山街

##### [[天津]]
*中山路 (天津)

##### [[重慶]]
*中山路（重慶）

#### 省份
##### [[江蘇省]]
*中山路 (南京)、中山東路 (南京)、中山北路 (南京)（以上屬迎靈大道）、中山南路 (南京)
*中山路 (無錫)
*中山東路 (連雲港)、中山西路 (連雲港)
*中山東路 (鎮江)、中山西路 (鎮江)
*中山路 (徐州)
*中山路 (溧水)
*中山路 (漣水)

##### [[浙江省]]
*中山路 (杭州)
*中山路 (寧波)
*中山路 (嘉興)
*中山路 (桐鄉)
*中山路 (嘉善)
*中山街 (麗水)
*中山街 (雲和)
*中山路 (鹽官)

##### [[福建省]]
*中山路 (福州)
*中山路 (廈門)
*中山路 (泉州)
*中山路 (武夷山)

##### [[海南省]]
*中山北路 (瓊山)
*中山南路 (瓊山)
*中山路 (瓊山龍塘)
*中山路 (海口)
*中山路 (澄邁)
*中山路 (陵水)

##### [[廣東省]]
*中山大道 (廣州)
*中山路 (廣州荔灣至廣州天河)：中山一路、中山二路、中山三路、中山四路、中山五路、中山六路、中山七路、中山八路 
*中山路 (廣州增城)
*中山路 (汕頭)
*中山路 (揭陽普寧)
*中山路 (中山): 中山一路、中山二路、中山三路、中山四路、中山五路、中山六路、孫文東路、孫文中路、孫文西路
*中山路 (惠州)
*中山路 (佛山)
*中山路 (湛江赤坎)：中山一路、中山二路
*中山路 (汕尾海豐)：中山東路、中山中路、中山西路、中山南路（南路唔同東、中、西呢三條路連埋一齊嘅）

##### [[廣西壯族自治區]]
*中山路 (南寧)
*中山路 (柳州)
*中山路 (桂林市區)
*中山路 (桂林荔浦)
*中山路 (梧州)
*中山路 (北海)
*中山路 (貴港)
*中山路 (合浦)

##### [[湖北省]]
*中山大道 (武漢)
*中山路 (武漢)
*中山路 (宜昌)
*中山路 (荊州)
*中山路 (恩施)

##### [[湖南省]]
*中山路 (長沙)
*中山路 (衡陽)
*中山路 (新晃)

##### [[黑龍江省]]
*中山路 (哈爾濱)
*中山路 (佳木斯)
*中山路 (齊齊哈爾)

##### [[河北省]]
*中山路 (石家莊)

##### [[河南省]]
*中山路 (開封)
*中山大街 (固始)

##### [[安徽省]]
*中山路 (蕪湖)

##### [[遼寧省]]
*中山路 (瀋陽)
*中山路 (大連)（呢條路響1994年嗰陣將條「史太林路」（）改咗個名過嚟嘅）

##### [[山東省]]
*中山路 (青島)

##### [[江西省]]
*中山路 (南昌)

##### [[新建維吾爾族自治區]]
*中山路 (烏魯木齊)

##### [[內蒙古自治區]]
*中山路 (呼和浩特)

##### [[甘肅省]]
*中山路 (蘭州)
*中山路 (清水)

##### [[寧夏回族自治區]]
*中山街 (銀川)

### [[中華民國]]
如估去到臺灣入面求其事但一個城市，如估發現有條路嘅名係中山路或者係中正路嘅地方，就可以話呢個地方以前係好熱鬧嘅。加上喺臺灣，大部份嘅中山路都係分佈響火車站嘅附近。但係由於改過「中山路」呢個名嘅街道太多喇，搞到啲人都好容易搞错。而呢度凈係寫咗一部份：

#### [[臺北市]]
* 中山北路 (臺北)，俾日本霸咗嗰陣時嗌「敕使街道」。
* 中山南路 (臺北)，俾日本霸咗嗰陣時嗌「三線路」。

#### [[新北市]]
* 中山南路 (新北)
*中山路 (板橋)
*中山路 (中和)

#### [[臺中市]]
* 中山路 (台中)

#### [[臺南市]]
* 中山北路 (臺南)，俾日本霸咗嗰陣時嗌「大正通」。

#### [[高雄市]]
* 中山路 (高雄)：俾日本霸咗嗰陣時嗌「昭和通」。
* 旗山老街：以前嗌過「中山路」呢隻名，俾日本霸咗嗰陣時嗌「本通」。

#### [[桃園市]]
* 中山北路 (大園)
* 中山南路 (大園)
黑 (搞清楚)

**黑**除咗可以係黑色，重可以係：
*黑鼆鼆，色一種，講啲嘢黑咁，同埋無乜光嘅環境‎
*黑部，唐字部首。
*黑龍江省嘅簡稱。
*黑氏，姓。
*無彩數。
大環

**大環**（原本係**大灣**，因為變調所以變咗個名）係香港九龍南面一笪地方，喺紅磡東北，舊時係個海灣，但隨住紅磡灣填海而消失，所以呢個地名已經逐漸被人遺忘，好多人都只會用紅磡直接叫呢區。

大環舊時有座山仔叫**大環山**，不過已經夷平咗，即係而家嘅和黃公園，而鄰近嘅大環山公園同大環山游泳池亦留住「大環山」個名。
新港東站

**新港東站**（；）係嘅車站，喺海珠區新港東路嘅廣交會展館附近。

呢個站喺2003年6月28號到2010年9月21號為止，係廣州地鐵2號綫嘅車站。

## 車站嘅結構
### 樓層

### 站廳
新港東站係分開咗南北兩個站廳（同樣喺新港東路嘅琶洲站同埋磨碟沙站都係噉），兩個站廳同兩個月台都係俾條路軌隔開咗，但喺免費區定收費區，路軌下面都有條通道將兩邊連埋一齊。

### 站台
呢個站有2個側式月台，喺新港東路嘅廣東省食品質監檢查站地底。

### 商舖同自助服務
而家嘅新港東站入面得好少鋪頭畀乘客買嘢同服務，好似有便利檔同麵包檔。

另外，新港東站入面重有自助服務設施畀乘客用，包括咗自動櫃員機同自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。以下係呢個站有嘅鋪頭同自助服務：

### 出入口

呢個站一共有3個出入口，其中A出入口可以去到廣交會展館嘅A區。

## 車站歷史
### 規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館附近。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

### 通車之後，舊2號綫時期（2003年6月28號——2010年9月21號）
雖然喺2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

### 2號綫同8號綫一分為二（2007年6月25號——2010年9月25號）
2007年6月25號，由於國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，重分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞路線一分為二嘅工程。

### 8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

## 利用狀況

呢個站附近冇幾遠就係廣交會展館，呢間嘢喺每年4月底同埋10月底嘅交易會嘅時間入面，好多撈鬆同埋鬼佬都會成日嚟呢笪地方玩嘢，而呢個站就成日爆棚。加上附近冇幾遠就係琶洲展館，所以呢個站一到交易會嘅時間（每年嘅4月中旬到4月底同埋每年嘅10月中旬到10月底），就好多人流喇。

## 接駁交通
日班車：
*廣交會展館站：
*:229、239、262、304、582、B7快、大學城3、旅游3、高快59
夜班車：
*廣交會展館站：
*:66、70

## 註

## 上一站·下一站
天河南站

**天河南站**（；）係嘅車站，規劃時期嗌過**天河南一路站**（；），喺天河區天河南一路嘅天環廣場西南邊；斜對面冇幾遠就係天河南步行街。呢個站重係喺成個廣州地鐵入面，唯一一個係站廳同站台之間，唔整扶手電梯嘅地鐵站。而喺呢度坐車嘅乘客係要靠四台𨋢先至可以出入口，重有呢個站嘅月臺好細兼好窄，出入口凈得去天河南一路附近。

## 結構
### 樓層
呢個站一共有4層樓嘅地下區域，其中地下1樓係站廳，有票務設施同客務中心、警務室；地下2樓同地下3樓係車站設備區同埋樓梯緩衝層；而地下4樓係嘅月台。同大多數嘅車站一樣，冇休息室響度。雖然站廳有廁所，但唔對外。
#### 打掂

#### 打橫

### 站廳
呢個站嘅站廳喺天河區天河南一路嘅天宏廣場西南邊地底。喺免費區入面有售票機同客服中心，而收費區喺站廳嘅南間，而站廳同月台之間冇扶手電梯響度，凈係得4部䢂同月台接埋一齊。雖然話樓梯係可以同地下嘅月台接埋一齊，但凈係喺緊急情況（例如列車故障、隧道或月台發生火燭、乘客需要急救嗰陣）先至可以用。佢重係成個廣州地鐵車站入面，唯一一個站廳冇扶手電梯同樓梯接埋一齊嘅車站。加上呢個站嘅站廳同月台又細又窄，好明顯就唔符合中華人民共和國辦頒發嘅《地鐵設計規範》。不過廣州地鐵公司就話：「因為唔係地鐵系統，所以唔使遵守呢項規範。」

### 月台
呢個站有1個島式月台，喺天宏廣場西南邊嘅地底，但係睇落去好似個分離島式月台噉。因為大部份嘅站台空間俾站廳劃咗入去設備用房嗰度。

### 商舖同自助服務
呢個站同大部份嘅車站一樣，冇商舖；但有1台民生銀行自動櫃員機響度，就喺收費區入面嘅警務室隔籬。

### 出入口

呢個站凈得A唯一嘅出入口，同體育西路站唔相通，要去體育西路站嘅乘客一定要出站再行入天河城入面嘅地鐵搭車。

## 頭尾班車信息同配線圖

## 車站歷史
### 建設史
喺2003年規劃緊嘅地鐵方案入面就出現咗嘅樣，嗰時嘅體育中心南站就係而家呢個位。而工程喺2006年6月30號開始施工，而工程一直去到2009年底先至搞掂。到咗2010年11月8號，通車之後就開咗呢個站。
### 出入口
呢個站開通無耐凈開咗A呢個出入口，初期位置喺天河南一路嘅天河城東南角附近。直到2016年底，通去天環廣場嘅出入口正式開放，但地面嘅獨立出入口數量冇變到。

## 利用狀況
由於呢個站隔籬就係同嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅。但係APM凈係行天河北同珠江新城中軸線嗰帶，啲人寧願揀體育西路站都唔揀呢個站去坐地鐵，除非係節假日都有啲人流吓，所以呢個站凈係得好少人去坐車。

不過喺出入口嗰度有掛咗嚿牌話呢度唔去體育西路站，費事俾乘客將呢個站嘅出入口同體育西路站搞亂。

## 攷

## 上一站·下一站




類:天河區鐵路站
紙行路

**紙行路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從惠福西路同埋詩書路嘅交界開始，一直向北去到中山六路同埋光孝路嘅交界嗰頭。

## 概要
全長499米，闊8米，雙向2車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 惠福西路、詩書路
* 光塔路
* **[[中山路 (廣州)|中山六路]]**、光孝路

## 史
其實呢條馬路喺古代嗰陣，係屬於廣州入面嘅其中一條巷仔，由於嗰陣時，呢條馬路喺整紙嗰行入面係出嗮名嘅，加上條路有好多間紙行響度，所以「紙行路」呢個名就係噉嚟。不過到咗1932年，廣州市政府就整闊咗條紙行街同埋南邊嘅木牌坊，起咗條紙行路。喺文化大革命嗰陣，紙行路同埋詩書路呢兩條路係嗌咗「紅書中路」呢個名，到咗1982年，呢條路就重新改返原嚟之前嘅名，啫係依家叫「紙行路」。

## 註
蘇聯大元帥

**蘇聯大元帥**（）係蘇聯繼承俄羅斯帝國陸軍嘅傳統，響1945年創立嘅一個軍銜，喺蘇聯軍銜系統入面係最高級，亦都係蘇聯元帥級軍銜入面最高一等。

## 概況
蘇聯大元帥只授係予最高領導人、紅軍最高統帥史太林一個人，表彰佢響第二次世界大戰期間統帥蘇聯紅軍贏咗，但係實際上斯大林係正式接受呢個軍銜。

按照斯大林傳記嘅作者羅伯特·約翰·瑟維斯嘅講法，史太林好後悔接受咗咁樣一個過於自誇嘅軍銜，佢希望邱吉爾唔好叫佢做「大元帥」，而係繼續叫佢做「元帥」。史太林重拒絕將佢嘅軍銜同其他蘇聯元帥嘅軍銜作出任何區別，又同其他蘇聯元帥一樣戴元帥徽章。

不過，雖然史太林無正式接受大元帥嘅軍銜，蘇聯國內外仍然係叫佢做「史太林大元帥」。

## 影響
蘇聯授予斯大林大元帥軍銜嘅做法對它嘅鄰國中華人民共和國同朝鮮民主主義人民共和國有好大影響。中華人民共和國大元帥同朝鮮民主主義人民共和國大元帥嘅軍銜徽章樣式都係仿效咗蘇聯大元帥軍銜徽章，而朝鮮人民軍最高司令官金日成亦都被授予朝鮮民主主義人民共和國大元帥嘅軍銜。中華人民共和國響朝鮮戰爭過後嘅1955年實行軍銜制，本來準備仿效蘇聯授予斯大林大元帥軍銜嘅做法，將中華人民共和國大元帥軍銜授予最高統帥毛澤東，但係毛澤東拒絕。

## 參考
土木工程拓展署

**土木工程拓展署**係香港特別行政區政府一部門，2004年7月改組而成。現任署理署長係方學誠太平紳士。

## 簡介
2004年7月，**土木工程署**同拓展署合併，成為新嘅**土木工程拓展署**。

## 主要服務
# 土地及基礎建設
# 港口及海事工程服務
# 岩土工程服務
# 環境及可持續發展服務

## 組織結構
土木工程拓展署設有一個總部、兩個功能分處（土木工程處、土力工程處）同埋個五分區拓展處（可持續大嶼辦事處、東拓展處、南拓展處、西拓展處以及北拓展處）。

## 出面網頁
* Civil Engineering and Development Department | 土木工程拓展署
廣州市越秀外國語學校

，1955～2008年間嗌過**廣州市第27中學**，係中國廣東廣州冇咗嘅全日制嘅中學，前身係1948年開辦嘅私立廣州眾賢中學，2018年8月1號同廣州市第21中學合併而消失，有兩個校區，都喺越秀區入面。

佢係廣州市屬下嘅其中一間市一級中學，

## 兩個校址
*盤福校區：越秀區盤福路98號。
*桂花崗校區：越秀區桂花路

## 校服色

## 校史
*1948年：簡氏家族入面就有個有知識嘅人，為咗去開發民眾嘅智慧嚟搞到成個鄉村比較發達，所以就喺簡氏祖祠入面辦咗間眾賢中學。喺啱啱開辦嗰年，凈係得初一級有3個班、高一級有2個班，成間學校嘅學生挾埋凈係得262位噉少。而學校嘅課室就係喺凈係得1400平方米嘅簡氏祖祠入面。
*1953年：由於大北中學呢間私人學校已經改成係公辦學校，結果呢間學校改名叫「廣州市第十二中學」（唔係依家嘅「廣州市西關外國語學校」）。
*1954年：由於嗰陣時嘅城市規劃，搞到廣州市第十二中學搬咗去南岸嗰邊。
*1955年：廣州市人民政府就決定咗喺舊陣時十二中嘅學校地方（唔係依家嘅「廣州市西關外國語學校」）繼續辦教學任務，就重新整咗間廣州市第廿七中學。
*1964年：學校重新起咗有16間課室嘅教學樓（依家係綜合樓）嚟解決咗學校點解成日教學場地唔夠嘅嘢。
*1966年：由於文化大革命爆發，學校停課。
*1968年10月：學校重新開課，喺嗰年就接咗一共挾埋2000幾個人嘅初中同埋高中嘅學生仔。就係咁，呢間學校該就從初級中學變咗係完全中學。
*1985年：廣州市教育局同埋香港春田文化教育機構一齊合作，將成間學校嘅高中部改成係外語職業高級中學，當時係成個廣州市到成個廣東省嘅第一間外語職業高級中學。通過兩間教育機構嘅合作，學校就搞咗新嘅教學辦學理念同埋新嘅外語教學方法，重用咗新嘅外語教材嚟開咗啱用嘅專業課程，重整咗新嘅合作課程活動，呢筍嘢就搞出咗喺成個廣東，甚至英文教學喺啲北佬地方都出嗮名添。
*1999年：學校就試咗好多種辦法，嚟將間外語職業高中改成係廣州市嘅第一間綜合高中。
*2008年：學校改咗名叫**廣州市越秀外國語學校**。
*2010年7月：學校同廣州大學實驗中學合併，重將廣州大學實驗中學改成係北校區嘅高中部，而盤福路嘅校區係南校區，嗰度係初中部。

## 學術交流
### 跨國交流
呢間學校重喺度同美國、澳洲、英國同埋法國呢啲教育機構嚟搞過老師同學生仔嘅相互訪問同埋交流嘅文化活動，重將會定期組織啲老師同埋學生仔去同鬼佬啲學校去交流。

### 赴美留學直通車
呢間學校喺2007年11月，同美國嘅東洛杉機學院正式簽咗友好合作嘅合約。呢間學校可以每年送幾十位高三學生唔使考試，就可以直升到東洛杉機學院去留學。到咗2008年1月，呢間學校有23位高三嘅學生成功去咗美國留學。依家呢間學校重同美國佬入面嘅大學傾緊點樣合作。

### 中美國際交換生
喺2008年1月，呢間學校同埋中國國家留學基金管理委員會簽咗「中美國際教育項目合作協定」。根據條協定噉講，呢間學校將會參加中美國際交換生嘅辦法，每年就要揀啲高一、高二嘅學生仔去到美國嘅公立高中讀佢一年書嚟睇下美國佬係點樣學嘢嘅。

## 教學特色
### 開咗多語言嘅課程
呢間學校同廣東外語外貿大學、廣州大學呢啲學校都簽咗合作嘅，嚟畀咗日文、法文、西班牙文呢啲咁嘅課程、佢重定期組織啲學校嘅老師同埋學生仔同埋大學嘅老師同埋學生仔一齊去搞交流。呢間學校從2008年開始就搞咗日文必修同埋選修嘅課程，重按照咗學校嘅發展規劃嚟開咗法文、西班牙文、阿拉伯文嘅課程。

### 整咗細班仔化嘅教學
呢間學校嘅所有外語課程都已經整咗細班仔化教學喇，其中每個細班仔都唔會超過25個人，其中呢啲嘢可以增加學生嘅參加機會同埋課程互動、提高課堂訓練嘅效率。

### 同國際教育嘅接軌
呢間學校重請咗好多鬼佬嘅老師嚟上課嘅，其中每個班喺每個星期入面，有2堂口語課係由鬼佬負責上嘅，重開咗國際班整咗原汁原味嘅國際課程嚟同國際教育一齊接軌嚟畀啲學生仔零距離噉，通過參加對話嘅方法去深入交流，睇下原汁原味嘅外文係點嘅。而家學校重想將日本動漫嘅專業都引入埋。

### 豐富多彩嘅活動
而家學校重全力咁整緊英文學習嘅物化嘅語言環境同埋人文嘅語言環境嚟舉辦咗好多鬼佬文嘅活動。鬼文朗讀比賽、鬼文歌唱大賽、鬼佬語智力競賽、鬼佬文手抄報比賽、聖誕晚會、萬聖節晚會、鬼文古仔會、鬼文校園廣播。

## 學校攞過嘅獎
呢間學校重出咗庾耀東、勞玉晶、林燕芬呢三位羽毛球嘅世界冠軍嘅猛人，重被社會話咗係「校風比較好、做嘢比較犀利嘅學校」。喺2003年重攞咗區一級學校，到咗2004年升咗級係市一級嘅學校。成間學校重攞過廣州市入面，好多次嘅高中畢業班工作綜合評估嘅一等獎。

## 註

類:越秀區史
龍津路 (廣州)

**龍津路**（）係中國廣東省廣州市嘅一條馬路，喺荔灣區入面，成條馬路東西走向。西邊從多寶路同埋恩寧路嘅交界開始，一直向東去到人民中路同埋惠福西路嘅交界嗰頭。成條路好似符號「┏━」噉嘅樣。

## 概要
全長2.3公里，闊10——17米，雙向2——3車道。呢條馬路分成西、中、東三段。除咗喺泮塘荔枝灣涌附近嘅龍津西路凈係可以從東向西行之外，其他都係雙行線。

## 龍津路嘅三條道路，起點到終點
* 龍津西路：從多寶路同埋恩寧路嘅交界位開始一直去到華貴路同埋荔灣路嘅交界嗰度
* 龍津中路：從華貴路同埋荔灣路嘅交界位開始一直去到康王中路嗰度。
* 龍津東路：從康王中路嘅位開始一直去到人民中路同埋惠福西路嘅交界嗰度。

## 史
### 關於「龍津」
廣東好多城市都有條路嗌「龍津路」，所謂龍津即係「聚龍通津」，所有龍津路都對正城門津樑。舊時築城，都要請風水佬測正條龍脈來開城門，既然條路聚龍氣通出津樑，咪「聚龍通津」嗌「龍津」囉。

### 古仔
呢條馬路喺明朝嗰陣時，有位英國商人去咗五仙觀嗰邊玩，結果佢睇到好細隻嘅葛藤上面重吊住成千斤嘅大鐘。雖然話嗰啲葛藤都乾嗮，但係都重幾硬凈下。結果英國佬知呢個肯定係件靚嘢就呃咗廟祝公，就話咗一句：「你呢噉細條嘢重吊住咁大個銅鐘！哎呀，牙煙得滯咯啩！等我整條長嘅鐵線畀你哋去換咗佢喇！」結果睇到個廟祝公係個老實嘅人就應承咗呢件事。搞到英國商人就好開心噉將條葛藤拎咗返去白鵝潭嗰帶嘅驛館，結果佢見到條藤上面黐嗮啲塵上去，就丼咗落去水入邊去洗返乾淨佢，點知個藤掂到水就變咗條龍出嚟！重捹甩咗英國佬嘅手飛咗上天，而飛咗上天嘅龍就唔小心將笪口水滴咗喺西關嗰邊，於是啲人就嗌佢做「龍津」。

### 鴉片戰爭嗰時
以前鴉片戰爭嗰陣時唔係嗌「龍津路」，嗰陣時嘅龍津東路口嗰度係「六甫水腳」，从光復路口去到紫來市場嗰條係「青紫坊」，到咗帶河路尾嗰條係「蘆排巷」。龍津中路嗰條之前係「龍津橋」同埋「龍津大街」。而龍津西路嘅荔灣湖公園東邊之前就係「三聖社大街」，荔灣湖公園南邊嘅就係「恩洲直街」同埋「恩洲七約」、「恩洲八約」。

### 開路
呢條路附近主要有條龍津橋先至改咗名叫龍津路，而龍津路喺1930年就整咗條馬路出嚟。喺文化大革命嗰陣，惠福路同埋龍津路呢兩條路係嗌咗「向陽路」呢個名（其中龍津西路係嗌「向陽一路」、龍津中路係嗌「向陽二路」、龍津東路係嗌「向陽三路」），到咗1982年，呢條路就重新改返原嚟之前嘅名，啫係依家叫「龍津路」。

## 特色
呢條馬路兩邊有好多騎樓，有好濃嘅西關特色。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
* 多寶路、恩寧路
* 寶源路
* 泮塘路
* 逢源路
* 華貴路、**[[荔灣路 (廣州荔灣)|荔灣路]]**
* 文昌北路
* **[[康王路 (廣州)|康王中路]]**，*帶河路* 
* 光復中路、光復北路 
* **[[人民路 (廣州荔灣同越秀交界)|人民中路]]**、惠福西路

## 註
Ronnie James Dio

**Ronnie James Dio**（**Ronald James Padavona**；），美國出世，樂隊Black Sabbath、Rainbow、Dio、Elf、 Heaven & Hell 結他手同埋主音歌手。
冥古宙

**冥古宙**係地質時代入面頭一個宙，響地球出世到40億年之前，即係響太古宙之前，可以細分隱生代、原生代、酒海代、雨海代。
太古宙

**太古宙**係地質時代入面第二個宙，響38億年到25億年之前，即係響冥古宙之後、元古宙之前，可以細分始太古代、古太古代、中太古代、新太古代。
關宛珊

**關宛珊**（，，原名**關婉珊**）係香港無綫電視演員同節目主持，讀書時做兼職模特兒，喺學校唱歌比賽中畀唱片公司睇中，參加偶像劇選角成功而入行，出道作係《盛裝舞步愛作戰》。

## 演出作品
### [[電視劇]]（[[無綫電視]]）

### [[電視節目]]
*2009年：《美女廚房#第二輯》美味天使 - 蜜瓜
*2009年：《大咕窿》第2輯第3-4集嘉賓
*2010年：《星級廚房》嘉賓主持
*2010年：《放學ICU》主持
*2010年：《荃加福祿壽》第7集
*2010年：《》主持
*2010年：《世界杯動起來》天氣小姐及主持
*2011年：《福祿壽大假光臨》聖誕女郎
*2012年：《》主持
*2012年: 《》助手
*2013年：《姊妹淘》《安樂蝸》《》嘉賓 
*2013年: 《玩野王》第二集嘉賓
*2021年開始: 《Hands Up》主持

### 單曲
*2008年： 《一世朋友》（同阮民安合唱）

### [[音樂錄像|MV]]
*2007年：《愛回家》（古巨基）
*2008年：《為愛而愛》（）
*2008年：《劍龍在青草上》（薛凱琪）
*2008年：《我的最愛》（方力申、鄧麗欣）
*2008年：《從此世界多了一分鐘》（麥浚龍）
*2010年：《大峽谷》（陳偉霆）
*2010年：《拍一半拖》（陳柏宇）
*2011年：《錯愛》（阮民安）
*2011年：《末日》（王菀之）

### [[廣告]]
*Romago手錶 TVC
*My Dream Wedding婚紗 平面廣告
*NIKONx中原電器 TVC
*英皇金融證券集團 TVC
*Pizza Hut 平面廣告
*BioSlim 平面廣告
*樂道茶TVC
*紅十字會TVC
*醫療改革運動篇-「強」TVC
*海外雇傭中心TVC

### 電影
*2008年：《保持通話》飾 電話售貨員
*2009年：《金錢帝國》飾 四老婆
*2010年：《72家租客》飾 電話小姐 ﹣ 荃灣

## 參考

## 出面網頁
* 
* 
* 
* 
* 
* 
* 
*
詩書路

**詩書路**（）係中國廣東省廣州市入面嘅其中一條一般嘅馬路，呢條馬路喺越秀區入面，鄰近地鐵西門口站，成條馬路係南北走向。南邊從大德路同埋天成路嘅交界開始，一直向北去到惠福西路同埋紙行路嘅交界嗰頭。喺條路嘅北邊，重有條廣州街坊講嘅數字地名順口簧入面嘅其中一度——七株榕。

## 概要
全長489米，闊8米，雙向2車道。成條路係單行綫，凈係可以從南邊向北邊行。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 大德路、天成路
* 觀綠路
* 惠福西路、紙行路

## 史
其實呢條馬路以前係嗌「詩書街」呢個名嘅係嗰陣時，詩書街嗰度係一笪有好多私家學校嘅地方。不過到咗1932年，廣州市政府就整闊咗條詩書街起咗條詩書路。喺文化大革命嗰陣，紙行路同埋詩書路呢兩條路係嗌咗「紅書中路」呢個名，到咗1985年，呢條路就重新改返原嚟之前嘅名，啫係依家叫「詩書路」。

### 金陵臺事件

喺2013年6月10號晚黑11點，麗豐控股屬下嘅其中一間公司——廣州翠樺地產置業有限公司，就整咗兩台挖泥機挭鞕將觀綠路同埋詩書路交界嘅金陵台同埋妙高臺拆咗。而呢兩棟嘢就響1946年起嘅。其實廣州市嘅文化部當局喺2012年5月組織過專家去考察咗一下，而啲專家建議咁話：「由於妙高臺1號同埋3號、金陵台2號同埋4號、詩書路69號之一都係歷史建築嚟嘅，所以必須要留返響度！」，結果拆樓工程就停咗落嚟。廣州市規劃局之前已經話咗開發商咪拆住呢兩棟樓嘅，要同開發商傾下究竟係收返笪地，定係優化下個建設方案嚟保留歷史建築。但係開發商睬都唔睬，當規劃局講啲嘢係無哩頭同埋發嗑瘋嘅，結果最後將間屋拆咗。而呢笪地喺2008年嗰陣係攞咗「建設用地規劃許可證」呢筍嘢嘅。

## 馬路嘅古代建築
喺詩書街入面有好多歷史入面嘅文化古跡：喺宋朝嗰陣時，呢度重係停鬼佬嘅船嘅港口——「西澳」，重有「果橋」同埋「共樂樓」呢棟古代建築。喺明朝嗰陣有方獻夫呢位大學士起嘅「賜書樓」，係收藏咗《明倫大典》呢本書嘅。到咗清朝嗰陣，乾隆皇帝就攞咗木雕鎏金嘅觀音菩薩佛像畀咗廣東嘅滿洲八旗嘅官兵，重有嗰陣時嘅官兵同埋供佛像都係喺呢度附近嘅，所以就搞咗「觀音樓」同埋「萬善禪院」呢兩個名嘅大樓（依家係妙吉祥室，廣州市嘅滿族佬成日去學嘢嗰埞）。到咗1924年3月8號，國民黨中央婦女部長何香凝就喺詩書路附近嘅西瓜園（依家係廣州日報社）就搞咗同埋中國第一次紀念三八國際婦女節嘅活動。到咗1927年12月嘅廣州起義嗰陣，又喺西瓜園入面開咗單大會，重成立咗蘇維埃政府嘅廣州公社。

## 註
元古宙

**元古宙**係地質時代入面第三個宙，響25億年到5.4億年之前，即係響太古宙之後、顯生宙之前，可以細分古元古代、中元古代、新元古代。
顯生宙

**顯生宙**係地質時代入面第四個宙，響5.4億年之前到而家，即係響元古宙之前，可以細分古生代、中生代、新生代。
隱生代

**隱生代**係冥古宙入面第一個代，響45.6億年到41.5億年之前，即係響原生代之前。
原生代

**原生代**係冥古宙入面第二個代，響41.5億年到39.2億年之前，即係響隱生代之後、酒海代之前。
酒海代

**酒海代**係冥古宙入面第三個代，響39.2億年到38.5億年之前，即係響原生代之後、雨海代之前。
古太古代

**古太古代**係太古宙入面第二個代，響36億年到32億年之前，即係響始太古代之後、中太古代之前。
中太古代

**中太古代**係太古宙入面第三個代，響32億年到28億年之前，即係響古太古代之後、新太古代之前。
新太古代

**新太古代**係太古宙入面最後一個代，響28億年到25億年之前，即係響中太古代之後。
古元古代

**古元古代**係元古宙入面第一個代，響25億年到16億年之前，即係響中元古代之前，可以細分成鐵紀、層侵紀、造山紀、固結紀。
中元古代

**中元古代**係元古宙入面第一個代，響16億年到10億年之前，即係響古元古代之後、新元古代之前，可以細分狹帶紀、延展紀、蓋層紀。
新元古代

**新元古代**係元古宙入面最後一個代，響10億年到5.4億年之前，即係響中元古代之後，可以細分拉伸紀、成冰紀、埃迪卡拉紀。
始太古代

**始太古代**係太古宙入面第一個代，響38億年到36億年之前，即係響古太古代之前。
雨海代

**雨海代**係冥古宙入面最後一個代，響38.5億年到38億年之前，即係響酒海代之前。
古生代

**古生代**係顯生宙入面第一個代，響5.4億年到2.5億年之前，即係響中生代之前，可以細分寒武紀、奧陶紀、志留紀、泥盆紀、石炭紀、二疊紀。
中生代

**中生代**係顯生宙入面第二個代，響2.5億年到0.66億年之前，即係響古生代之後、新生代之前，可以細分三疊紀、侏羅紀、白堊紀。
光復路 (廣州)

**光復路**（）係中國廣東省廣州市嘅南北走向馬路，喺荔灣區入面。南邊從槳欄路嗰度開始，一直向北到西華路同第一津街嘅交界。

## 概要
全長1.8公里，闊12米，雙向2車道。馬路分成南、中、北三段。成條路係從北向南行嘅單行線。

## 光復路嘅三條道路，起點到終點
* 光復南路：從槳欄路開始，一直去到上九路。
* 光復中路：從上九路開始，一直去到龍津東路。
* 光復北路：從龍津東路開始，一直去到西華路同埋第一津街嘅交界。

## 史
呢條路以前最先係因為整銅嗰行出嗮名嘅，所以就嗌咗「打銅街」呢個名。到咗民國十五年（1926年）就整闊咗條馬路，為咗紀念辛亥革命成功推翻咗清朝嘅關係，先至改咗名叫「光復路」。而嗰陣時嘅「打銅街」（依家係光復南路嗰度）唔係好長，凈係得長375米，闊12米噉短。而光復北路以前係第三甫、第四甫同第五甫；光復中路以前係第六甫、第七甫、第八甫都係喺民國廿年（1931年）嗰陣，就整咗條馬路出嚟。喺文化大革命嗰陣，光復路呢條路係嗌咗「光明路」呢個名（其中光復南路係嗌「光明南路」、光復中路係嗌「光明中路」、光復北路係嗌「光明北路」），到咗1981年，呢條路就重新改返原嚟之前嘅名，啫係依家嗌「光復路」。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 槳欄路
* 上九路
* 長壽東路
* 龍津東路
* **[[中山路 (廣州荔灣至廣州天河)|中山七路]]**
* 西華路、第一津街

## 註
光復路

**光復路**可以係：

## 中國內地
* 光復路 (廣州)，中國廣東省廣州市荔灣區入面嘅光復路。
* 光復路 (上海)，中國上海市閘北區入面嘅光復路。
* 光復路 (長春)，中國吉林省長春市入面有兩條光復路。一條響南關區，另一條喺寬城區。
* 光復路 (杭州)，中國浙江省杭州市入面有兩條光復路。一條響上城區，另一條喺拱墅區。
* 光復路 (湛江)，中國廣東省湛江市赤坎區入面嘅光復路。

## 臺灣
臺灣嗰邊個個城市入面，周街幾乎都係有叫「光復路」呢個名，呢度凈係寫一部份出嚟：
* 光復路 (臺北)，臺北市蘆洲區入面嘅光復路。
* 光復路 (新竹)，新竹市入面有三條光復路。一條響關西鎮，另一條喺橫山鄉，重有一條響新竹東區。
* 光復路 (高雄)，高雄市入面有兩條光復路，一條響鳳山區，另一條喺六龜區。
* 光復路 (屏東)，屏東縣裡面有四條光復路，分別喺屏東市、東港鎮、枋山鄉楓港、潮州鎮。
* 光復路 (雲林)，雲林縣虎尾鎮入面嘅光復路。
* 光復路 (苗栗市)
西華路 (廣州荔灣)

**西華路**（）係中國廣東廣州嘅東西走向馬路，喺荔灣區和平新村東邊到越秀區人民北一帶。西邊從東風西路南邊嘅鐵路邊開始，一直向東去到人民北路嗰頭。

## 概要
全長1600米，闊16米，雙向2—3車道。成條路除咗從東風西路南邊嘅鐵路邊開始，去到康王北路口附近都係單行線，凈係可以從西邊向東邊行，凈低嘅路都係雙行線。

## 史
其實呢條馬路喺好耐之前唔係嗌「西華路」，係嗌咗「萬善里」同埋「宜民市」呢兩個名，其中呢度講嘅「宜民市」同埋「萬善里」就係西華路嘅東邊呢條。喺清朝嗰陣就嗌咗係「萬善里」呢個名，不過到咗1650年，清兵入關嗰陣，雖然話清政府控制咗東邊靠海邊嘅幾個省，但係喺東南嘅海邊附近，有好多個省就爆發咗好多又大又細嘅反清複明運動。尤其喺廣東嘅潮汕地區附近同埋福建南邊嗰頭重勁，佢哋同埋臺灣嘅鄭成功一齊嚟玩死清朝。結果清朝嘅宮廷啲人爲咗唔冇畀啲靠海邊嘅人同埋鄭成功嘅部落一齊玩嘢，就搞咗蹼街到冚家富貴嘅「界海清野」政策，就係從遼寧嗰邊開始劃到去廣西差唔多越南嘅邊境。而呢條界咁啱得咁橋就過咗番禺嘅蓮花山。嗰陣清政府規定咗：「如估啲人喺呢條線出面嘅話，必須要限你喺72個鐘範圍同我返返去條界嘅幾十里範圍入面，如估唔係嘅話，你冇得玩喇。玩完！」

結果就係呢條規定玩嘢，搞到番禺、中山、東莞、寶安呢六個縣嘅居民都O嗮嘴（因為佢哋啱啱就被呢條線劃咗出去）。爲咗配合呢次嘅避難，就搞咗好多家庭就乜都冇嗮，全部都從〇開始。結果清兵就去到條線出面就開始搞咗拆嗮、劏嗮、丼嗮嘅「三嗮政策」。就係噉，有啲移民走嗮嚟廣州之後就響依家嘅西門口同埋人民北路附近嗰邊，搞咗圍繞槳櫓呢行嘢嘅呢個集市。由於呢啲做生意同買賣嘅人都係移民過嚟嘅，所以「移民市」嘅名就係噉嚟。後嚟呢單嘢被清政府激到扎扎跳噉，佢唔想畀啲市民知佢做咗啲咩衰嘢，结果就將「移民市」嘅名嘅「移」字，改咗個同音字——「宜」，重嗌人特登劃咗舊石碑放咗響集市出面，上面重寫住「宜民市」三個字。

而西華路尾嗰邊，以前係冇街嘅。而光復北路最北邊到彩虹橋呢部份，係攞咗宜民市、連桂坊、榮圩同埋彩虹橋直街四條挾埋一齊到鐵路邊為止嚟整闊咗條路嘅。而呢條路就係喺1933年整闊咗條馬路先至搞成依家噉嘅名。

## 特色
呢度係本土「夜貓」好鍾意去食宵夜嘅地方。喺晚飯嗰陣一直到深夜，啲人氣都冇降過咁滯，甚至重越嚟越HIGH添。究竟係點解？因為附近有一大片居民區，加上條路雖然話唔係幾闊啫，但係條路嘅兩邊有嗮老廣州嘅味。例如腸粉檔、瀨粉檔、牛雜鋪，傳統嘅粵菜館。重有喺82中附近，有一喳四川辣味同埋湖南佬嘅餐檔都響度。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
* 流花路
* **[[荔灣路 (廣州荔灣)|荔灣路]]**
* **[[康王路 (廣州)|康王北路]]**
* 司馬坊
* 光復北路、第一津街 
* **[[人民路 (廣州荔灣同越秀交界)|人民北路]]**

## 註
西華路

**西華路**可以係：

* 西華路 (廣州)：喺中國廣東省廣州市，入面有兩條西華路。
* 容桂西華路：喺中國廣東省佛山市順德區。
* 西華路 (昆明)：喺中國雲南省昆明市，分別喺西山區同埋安寧市入面。
* 西華路 (香港)：喺香港元朗區。
西華路 (廣州)

廣州入面有兩條**西華路**：

* 西華路 (廣州荔灣)：荔灣區入面嘅西華路，以前啀過「宜民市」呢個名嘅。
* 西華路 (廣州番禺)：番禺區入面嘅西華路，喺南浦島入面，條路嘅最北邊可以望到南環高速公路。
百靈路

**百靈路**可以係：

* 百靈路 (廣州)：喺廣州市越秀區，知用中學就係喺呢條路入面。
* 百靈路 (佛山)：喺佛山市高明區。
* 百靈路 (武漢)：喺武漢市漢陽區。
百靈路 (廣州)

**百靈路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從海珠北路同埋盤福路嘅交界開始，一直向東去到解放北路嗰頭。其中，廣州市嘅第一間私立中學就響呢尐路入面。

## 概要
全長311米，闊10米，2車道。成條路係單行綫，凈係可以從東邊向西邊行。

## 史
### 孫思邈同藥皇廟

其實呢條馬路喺清朝嗰陣時唔係嗌「百靈路」，而係嗌咗「**百靈街**」呢個名。因為嗰陣時，街入面有棟藥王廟（依家藥王廟嘅遺址喺廣州市總工會入面），其中廟入面有位好紅嘅面、又幾好人、又好長嘅頭髮、重帶住方嘅巾同埋著住紅色嘅衫、而且儀態都比較犀利下嘅老坑公。而呢個就係被人話咗係孫思邈呢位藥王嘅諗法。

由於孫思邈係個神醫，加上醫德都幾好，所以孫思邈被人話咗係「藥王」。加上家陣嘅醫藥行業啲人，重話佢係個祖師添。結果喺佢嘅鄉下——喺耀縣（依家係陝西省銅川市耀州區）城嘅東邊冇幾遠嘅五臺山嗰邊，就係佢出世之前住得好神秘同埋攞藥呢尐，喺明朝嗰陣，呢座山就畀咗個名係嗌「藥王山」，其中山上面有棟藥王廟，棟廟隔離嘅亭入面重整咗8舊石碑，由於碑上面寫住嘅都係《千金要方》嘅一部分成日用嘅藥方，所以被人話咗係《千金寶要碑》喇。

而明朝同埋清朝呢兩個朝代，「藥王廟」呢間嘢幾乎喺成個中國嘅城市同埋鄉下都有，響每年農曆四月廿八號嘅藥王誕嗰陣，啲人成日都嚟藥王廟拜祭嘅。搞到中醫同埋中成藥呢兩行都整得幾㷫下。結果搞咗好耐，呢位名醫就神化咗。就喺廣東省廣州市呢帶嘅藥王廟入面，如估話呢棟廟嘅香火係最猛嘅話，啲人成日話：「係孫思邈嘅幫手啫，一畀咗藥食就乜病都冇嗮，畀我試咗佢一億次都掂啊。」所以藥王廟附近嘅街就嗌咗係「百靈街」噉嘅名喇。不過到咗1933年，廣州市政府就將呢條馬路整闊咗，重將條路改咗名叫「百靈路」。

### 太爺雞
喺以前唔係嗌「百靈街」呢個名嗰陣，聽話有位做咗縣官，後嚟被人炒咗嘅太爺——周生記就響呢條路邊嘅榕樹下面擺攤賣烤雞，所以大家咪嗌咗「太爺雞」呢個名，結果就出咗名，連酒樓都請埋佢入咗去打工添。

### 知用中學

一講到話呢條路嘅「知用中學」，好多人都會醒起一個古仔喇。其實呢間學校就係張瑞權呢個人搞嘅。喺民國13年（1924年）嘅暑假，知用學社就決定咗去辦教學任務嚟鞏固社會嘅基層，結果張瑞權同埋唐富言就借咗課室嚟整咗暑期課程班嚟賺錢去開辦間中學，佢就租咗民房嚟整咗校舍，重招咗兩個班嘅初中生。呢個就係喺廣東實行咗6-3-3學制之後嘅第一間中學，而呢間中學就係依家嘅知用中學喇。

## 特色
呢條馬路係喺老城區入面，附近冇幾遠就係醫院同埋學校，重有好多種風味嘅小食檔同埋茶餐廳響度。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 海珠北路、盤福路
* 六榕路
* 解放北路

## 註
海軍

**海軍**，或者**水軍**，係喺海、河流、湖泊等等嘅水入面行動嘅武裝力量主要嘅武器係軍艦同潛艇。
天河城廣場

**天河城廣場**係廣東天河城（集團）股份有限公司開發同經營管理嘅一套大型商業建築，喺中國廣州市天河區天河路，對住天河體育中心，附近有好多嘅商業廣場連埋一齊，形成廣州最繁榮嘅三個商業圈之一嘅天河城商圈。

## 介紹
天河城廣場係由1個購物中心、1個甲級寫字樓、1個高端酒店同埋1個綠化廣場組成，總建築面積達33.69萬平方米。其中購物中心同埋寫字樓專案已經起完並投入使用，酒店項目宜家重喺度起緊。

### 天河城購物中心

天河城購物中心係中國大陸最早營運嘅大型購物中心（Shopping Mall），佢係1996年8月18號正式開張。購物中心樓有10層咁高，其中地上便有7層、地庫3層，總建築面積約16萬平方米。負1樓同地上7樓係商業經營場地，建築面積約11萬平方米。地下2、3樓係停車場。入面包含左名牌商品專賣、食肆、戲院同埋電子遊戲等眾多嘅消費場所，入面嘅租戶超過300家，而且有天河城百貨（原天貿南大）同埋永旺（吉之島）等幾間大型百貨公司。

天河城購物中心係2006年1月12號被廣東省工商行政管理局授予為廣東省著名商標。 

### 粵海天河城大廈
粵海天河城大廈係一座甲級嘅寫字樓，係天河城廣場嘅東面，係香港巴馬丹拿國際公司同埋廣州市設計院一齊建築設計，2007年2月1號落成並交付使用。成棟樓195米，樓嘅外牆以銀色高性能環保Low-E低反光玻璃配合縱橫向噴塗鋁條框架組成，一共45樓，係5個辦公區內配置左22台高速客梯，總建築面積大概10.3萬平方米。物業管理用「單一業權、只租唔買」嘅經營方式，專案係驗收半年後就有6成單位租咗出去，而且90%嘅租戶都係全球500強企業華南地區嘅區域總部。

### 粵海喜來登酒店
粵海喜來登酒店係廣東天河城（集團）股份有限公司同埋喜達屋酒店及度假酒店國際集團係2006年簽訂嘅合作協定嘅酒店項目，佢係由天河城集團負責起嘅，喜達屋集團輸入品牌及管理，工程喺當年開始施工。項目喺天河城廣場西面，為滿足喜來登酒店嘅需要，施工方面動用咗408公斤炸藥爆破拆咗原天河城西塔嘅地上四層樓，爆破時監測到每立方米空氣懸浮顆粒得0.5毫克，被行內稱為「中國環保第一爆」。新樓建築面積大概有6萬平方米，合共38樓，級別係五星級大酒店，合共供應445間客房，並且有餐廳、大型會議空間、健體中心、水療、康樂同埋遊泳池等設施，係2011年7月開業。。

## 附近嘅交通
天河城廣場係喺廣州嘅新城市中軸線上，天河路、體育西路同埋天河南一路分列廣場北、西、南部。東面都有港灣式嘅巴士站，有27條普通路綫、4條高峰路綫同埋12條夜班路綫經過；廣場嘅下面有地鐵連接隧道，有兩條地鐵線路喺依度交匯；重有，東面嘅宏城廣場有好多個大型樓盤巴士嘅停泊點。

## 參攷

## 出面網頁

* 天河城官方網站
* 粵海天河城大廈
兄弟姊妹節

**兄弟姊妹節**（或作**兄弟姐妹節**；英文：**Siblings Day**）係美國嘅一個非正式假日，喺每年嘅4月10號，用來慶祝兄弟姊妹之間嘅情誼。雖然無母親節同父親節咁流行，但係都好多人慶祝。

美國有一個「兄弟姊妹節基金會」（**Siblings Day Foundation**），提倡並推動兄弟姊妹節成為美國嘅聯邦法定節日。從1998年到宜家，有39個州嘅州長喺兄弟姊妹日發表過節日賀辭。

## 參考
石牌橋站

**石牌橋站**（；）係廣州地鐵嘅車站，2006年12月28號開放。位置喺天河區天河路同天河東路嘅交界。

## 結構
### 樓層

### 月台
呢個站有個島式月台，喺天河路、BRT石牌橋站嘅地底。

### 商鋪同自助服務
而家嘅石牌橋站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，石牌橋站入面重有好多自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B、D同BRT專用出入口，但C出入口已經係太古匯嘅一部分。

## 頭尾班車信息同配線圖
}

▼崗頂站
|}

## 車站歷史
### 規劃
#### 嘅車站
呢個站最先喺1987年嘅地鐵規劃方案1入面出現，嗰時嘅體育中心站定咗喺天河路近天河東路口嗰邊。後嚟征求過市民意見之後，車站亦向西北移到體育東路近天河體育中心東門附近而取消咗。
#### 嘅車站
1997年，嗰時份地鐵規劃話嘅6號綫行天河東路，就喺天河路口整個站出嚟。不過喺2000年，6號綫向西移到體育西路變成，後嚟因為石牌地區要搞發展而另外開條行天河路兜上五山到東莞莊嘅支綫出嚟。
### 施工
2002年2月初，呢個站正式開始逳手起，期間天河路近中山大道西部分話要畀施工而封咗一半路面，令天河區近體育中心同中山大道西部分一度出現大塞車直到2004年春先至搞掂。
### 開通
雖然話嘅首通段喺2005年12月26號開通咗，但係呢個站重未開放。不過喺2006年12月30號嘅全線通車之後，呢個站正式開放。
## 利用狀況
呢個站主要係畀附近嘅商業寫字樓上班嘅人同天河體育中心睇比賽嘅人服務，喺附近嘅太古匯同萬菱匯、正佳廣場嘅商業城同BRT開咗之後，呢個站就多咗好多人嚟呢個站落車，尤其係A出入口同B出入口附近，人流量都好大下，因為附近冇幾遠就係BRT車站同萬菱匯國際廣場。

## 附近嘅建築同景區

### 商場
*太古匯
*萬菱匯
*萬佳百貨
*新國際廣場
*頤高數碼廣場
*豐興廣場
### 酒店
*石牌酒店
*華僑友誼酒店
### 寫字樓
*中國人民保險公司天河支公司
*廣梅汕鐵路大廈
*壬豐大廈
*華龍大廈
*新快報社
### 政府機構
*廣州市天河區國家稅務分局
*廣州市供電局
*中國海關
*中國郵政
### 醫院
*健生醫療門診部
*廣東省中醫院天河門診部
*廣州長安醫院
### 住宅
*海關石牌宿舍
*名雅苑
### 學校
*廣州市天河中學

## 上一站·下一站




類:天河區鐵路站
光塔路

**光塔路**（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民中路開始，一直向東去到米市路同埋朝天路嘅交界嗰頭。呢條路響1934年開通。

## 概要
全長493米，闊9米，成條路係有2條車道，單行綫，除咗海珠中路嘅西邊同紙行路嘅東邊係雙行線；紙行路嘅西邊橋底係唔可以行車之外（因為人民中路嘅東邊到紙行路嘅西邊係人民路高架橋嘅上落位），凈低嗰部分凈係可以從西邊向東邊行。

## 史
**光塔路**以前係嗌**光塔街**（）嘅名，喺古代，阿拉伯文就話成係「大食街」（）同埋「大紙街」（）呢兩個名嘅，主要係入面有好多大食嘅人喺呢度住先至改咗噉嘅名。由於嗰陣時，廣州係中國入面，最早開放嘅其中一個通商嘅口岸、佢重係好多種宗教入到中國嘅其中一個地方。所以喺唐朝嗰陣，光塔街已經係好出名嘅「蕃街」，而光塔路附近嘅區域就被人嗌咗係「蕃坊」，由于嗰陣時有好多行海上絲綢之路嚟到中國玩貿易嘅鬼佬。喺宋朝嗰陣，距離光塔路冇幾遠嘅就係內港，而懷聖寺入面嘅光塔頂尖上面，裝嘅「金鷄」就變咗係鬼佬船嘅導航標喇。到咗1934年，廣州市政府就將條光塔街同埋大紙街整闊咗，就變咗依家嘅光塔路喇。

## 特色
呢條馬路係喺老城區入面，雖然話條路嘅居民都經過號多次搬入嚟同埋遷出去，去到廣州嘅邊個角落頭都有。依家呢條路重有好多回族佬同埋滿族佬住響呢條路，喺海珠中路嘅東邊嘅光塔路，條路嘅兩邊重有好多間清真同埋伊斯蘭嘅食品、服裝同埋用品嘅商鋪；重有幾間伊斯蘭佬嘅餐廳。由於呢條路比較窄，所以平時都比較靜下，但係到咗伊斯蘭教嘅禮拜日同埋每年嘅古爾邦節同埋開齋節，就有好多伊斯蘭教佬入去懷聖寺嗰邊拜神喇。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[人民路 (廣州)|人民中路]]**
* 紙行路
* 海珠中路
* 米市路、朝天路

## 註
消防喉轆

**消防喉轆**係救火架撐，由一大餅軟膠喉卷到好似個轆咁，好多時駁住街井或者火燭車，用佢嚟射水救火。
消防水龍頭

**消防水龍頭**，又叫**消防街井**（或者就咁叫**街井**），係城市嘅街上面專畀救火用嘅水源，大部份都係紅色。
消防花灑頭

**消防花灑頭**係救火架撐，預先裝咗上天花板，當有火燭嗰陣，熱力會令花灑頭自己噴水救火。
統計分析系統

**SAS**（**Statistics Analysis System**），由北卡羅來納州立大學兩個生物統計學研究生所編寫同製定嘅。最初只係數學統計軟件，之後係1976年由Jim Goodnight同John Sall兩個博士成立統計分析系統公司，並且正式推出相關軟件。之後喺1980年代至1990年代進一步發展，加入新嘅統計程序。喺2004年嘅第9版本更加入咗方便用家嘅介面；而喺2010年加入Social media analytics product。
方差

喺概率論同統計學入面，**方差**（又叫**變異數**）量度一堆數據分得幾散，即係一組數同佢哋嘅平均數之間爭幾遠，係隨機變數同佢個總體均值或樣本均值嘅離差平方嘅期望值。方差嘅值域係正數，而愈高方差即係話堆數據距離平均數愈遠。

方差喺統計中好重要，用到佢嘅領域包括敘述統計學、推論統計學、假設檢定、度量適合度，同埋蒙地卡羅採樣。由於科學分析時時要用到統計，方差亦都係重要嘅科研工具。方差係標準差嘅平方、分佈嘅二階動差，以及隨機變數同佢自己嘅協方差，佢常用嘅符號表示有\sigma^2、s^2、\operatorname{Var}(X)、V(X)，同埋\mathbb{V}(X)。

攞方差睇數據分得幾散，係因為佢好計過其他離散指標（譬如平均差）；譬如，一組唔相關嘅隨機變數和嘅方差等於佢哋方差嘅和。喺實際用嘅時候，方差有個缺點：佢同隨機變數嘅單位唔同，而標準差就單位一樣，所以計完方差之後通常都會開平方用翻標準差嚟計量離散程度。

有兩個唔同嘅概念都叫做「方差」。一種係上便講嘅，係理論概率分佈嘅方差。而另一種方差係一組觀測值嘅特徵。觀測值通常係響真實世界嘅系統中測量嘅。如果計晒成個系統所有可能嘅觀測，用佢哋算出嚟嘅方差叫做**總體方差**；但係，一般情況下我哋只使用總體嘅一個子集（樣本），用佢哋算出嚟嘅方差叫做**樣本方差**。攞樣本計算出嚟嘅方差可當成係成個總體嘅方差嘅估計量。

方差嘅正平方根叫做隨機變數嘅標準差；方差除以期望值歸一化嘅數值叫做分散指數；標準差除以平均值歸一化嘅數值叫變異系數。

## 參考
一等兵

**一等兵**係一種士兵嘅軍階，比二等兵嘅軍階高。除咗軍隊之外，響警察同埋一尐其他制服團體都有呢種編制。喺軍中，一等兵係新兵經過受訓，完成軍種初階訓練同專業兵科學校訓練之後響部隊留守幾個月。
廣深動車組列車

**廣深動車組列車**係中國鐵路運行於廣東省會廣州同埋經濟特區深圳之間嘅城際動車組列車，從2007年4月18號起開行，宜家由廣州局集團廣深鐵路股份有限公司廣九客運段嚟負責客運服務。列車用和諧號CRH1A型電力動車組，運行縱貫廣深鐵路，動車組中途站有新塘、東莞、常平、樟木頭、平湖呢幾個站，全程139公里，每個鐘行160公里，最快每個鐘行202公里(部份路段最快每個鐘行220公里)。

## 歷史
2007年1月31日，廣鐵集團有四組高速列車(CRH)整備完畢隨時準備拎去上線，可以用嚟擔當廣深線廣州東至深圳間22對客運列車嘅運行任務。當時計劃咗同一年2月1日開行首批國產高速(CRH)列車，喺廣州東站同深圳站之間穿梭往返，具體車次同埋開行日期都初步定喺2月1日起開行：廣州東—深圳T971/2次、T871/2次，而T771、T981、T781次就喺2月2日起開行。

2007年2月1日，CRH1A型列車開始喺廣深線投入載客試運行，當時CRH列車嘅營運方式係替代原有客車喺城際間開行，首發車次為T971次，當日朝早6點45分有早班旅客坐該次列車喺廣州東站出發去深圳站；當時嘅車飛價錢係：CRH1非直達列車「廣州東-深圳」一等票80元，二等票70元；直達車「廣州東-深圳站」一等票85元，二等票75元。

2007年4月18日，廣深Ⅰ、Ⅱ線完成提速改造後列車時速可以行到每個鐘行200公里成為中國第一條城際公交化客運專線。

2009年5月1日開始，廣深線“和諧號”動車組採用“站站停”運輸組織新模式。

2015年2月嗰陣，每日最多有102對列車對開（平時開88對、後備14對），最快8分鐘就開一班列車，兼由原本D字頭車次改做C 字頭車次；其中由廣州東站去深圳站下行用嘅車次號係C7001次-C7207次（單號）；深圳站去廣州東站上行嘅車次號係C7002-C7208次（雙號）。

## 電子車飛

1994年，廣深高速公路開通後，廣深城際列車受到公路豪華大巴嘅競爭，大巴發車嘅密度高而且票價相對便宜，但當時鐵路發車次數小且票價比較貴，鐵路客流就大幅縮水。之後爲咗加強鐵路嘅競爭力，廣深鐵路公司開始慢慢實施「廣深城際公交化」計畫，除咗上述嘅列車加速同加密班次之外，重包括乘客坐車更加方便嘅措施。廣深城際列車喺2005年10月26號開始試行地下鐵模式運作，用自動售票機、入閘機、卡式火車飛（IC卡）同埋儲值車票，嚟配合公交化計劃。自動售票機同地下鐵一樣係用觸摸式點擊購票，可以使用10蚊、20蚊、50蚊同埋100蚊人仔嘅紙幣。乘客可以係自動售票機購買IC卡車飛後，入閘機驗票系統驗票就可以上車。廣深線嘅自動買票機一共有6個途徑車站嘅車飛買，有深圳、樟木頭、常平、東莞、廣州東同埋廣州，不過啲售票機唔係成日運作。

2009年2月20號起，廣深鐵路股份有限公司同中國工商銀行（深圳市分行）合作推出「廣深鐵路牡丹金融IC卡」，依張IC卡有信用卡同埋借記卡兩種，都係中國銀聯卡。持卡人可直接碌卡搭廣深「和諧號」動車組，而且可揀座位同等級。目前暫時只發行信用卡。

2009年3月20號起，廣深鐵路公司喺廣深城際列車推出「廣深鐵路快通卡」，呢張儲值卡嘅發行面額為500蚊人仔，旅客直接碌卡入站坐廣深「和諧號」動車組嘅二等座，出站嗰陣碌多一次卡就會自動扣取所撘乘區間嘅金額。 「廣深鐵路快通卡」同深圳市內嘅「深圳通」卡（2008年起發行，符合ISO/IEC 14443標準的Type A卡）一樣由中國內地握奇數據系統有限公司生產，同樣使用TimeCOS®FLY晶片，意味著日後兩種智慧卡能為互相相容作準備。

2010年1月5號，廣深鐵路股份有限公司同中國工商銀行（亞洲）喺香港推出「廣深鐵路銀聯兩幣IC信用卡」，係中國銀聯喺香港發行嘅其中一款雙幣結算信用卡 。

不過，當年廣州站並唔似其它廣深線車站一樣設有閘機，出站位置冇閘機，而入站嘅入閘機又經常唔開，所以唔理你係用緊「廣深鐵路牡丹金融IC卡」抑或係「廣深鐵路兩幣信用卡」，兩者都唔可以喺廣州站使用。

不過，自2011年6月1號起，隨住廣深線動車組車飛進行實名制，儲值卡「廣深鐵路快通卡」因爲唔符合實名制嘅要求所以俾人取消咗。

## 車飛價格

## 註解

## 參考

類:廣東鐵路
類:廣州鐵路
類:東莞交通
類:深圳交通
軍官

**軍官**，本義係國家授權去管理軍隊嘅官員，往往象徵住國家軍隊嘅威權性，係軍隊最高嘅管理幹部，一般由尉級以上嘅人擔任，響軍中擔任領導軍隊、指揮戰略或者技術幕僚嘅職務。
我 (古代兵器)

**我**，係指商朝去到戰國時代嗰陣用嘅一種冷兵器，響秦朝之後漸漸唔再流行。佢係一種一邊有三排尖齒、頂部尖利嘅扁平狀兵器，要再裝條長柄先至用得。

「我」字有個戈，係個會意字，有殺戮嘅意思。依家「我」字變咗做第一人稱代詞，久借不還，本義漸失，借義通行。

## 參考
西門口站

**西門口站**可以係：

* 西門口站 (廣州)，廣州地鐵**[[廣州地鐵1號線|1號線]]**入面嘅其中一棟車站，線路代表顏色係**黃色**。線路字述係**中山綫**。
* 西門口站 (寧波)，寧波軌道交通**[[寧波軌道交通1號線|1號線]]**入面嘅其中一棟車站，線路代表顏色係**藍色**。線路字述係**高霞綫**。
盧卡斯·巴列奧斯

**盧卡斯·拿芒·巴列奧斯·卡些利斯**（，）係喺阿根廷出世嘅前巴拉圭足球員，踢前鋒，由於佢喺禁區入面成日都有效率控波嘅，所以被人話咗係「豹」（）呢個名。曾經喺德甲多蒙特同阿根廷嘅甘拿斯亞踢過。

## 簡介
呢個人雖然話係阿根廷佬，但係佢阿媽係個巴拉圭人。佢老豆係個建築工地嘅打工仔，巴列奧斯雖然話細路哥嗰陣就踢波好犀利噉滯喇，佢之前去咗米迪同埋帕菲克呢啲體育會嘅，但係因為佢個人好細粒，結果冇幾間足球會想請佢入去，搞到佢差啲想唔踢波啦，但係佢老豆係都要繼續畀佢踢波先至變咗依家全球出嗮名嘅最佳射手。

## 足球會嘅經歷
巴列奧斯喺2003年到2009年呢6年就去咗8個足球會咁多，差唔多每1年就轉會一次。

### 第一次加入足球會
喺2003年，19歲嘅巴列奧斯響小阿根廷人體育協會開始咗自己嘅踢波生涯，就喺第一個賽季入面，佢代表咗小阿根廷人體育協會出場咗15次，入咗5球。

### 哥巴羅亞體育會
巴列奧斯喺智利嘅哥巴羅亞體育會踢緊波嗰陣，睇佢有鬼咁多嘅入波紀錄就開始出嗮名喇。喺佢加入哥巴羅亞之前，巴列奧斯曾經係智利同埋阿根廷嘅乙組足球聯賽入面踢咗成半世嘅足球。入咗哥巴羅亞隊之後就開始體驗出佢自己嘅個人能力，就響第一個賽季入面，出場咗39次就入咗26個波，重變咗南美洲入面出嗮名嘅新人。

佢喺哥巴羅亞隊踢完之後就畀智利嘅高路高路體育會同埋墨西哥嘅歷卡沙體育會睇啱咗佢，想買佢返嚟。但係佢冇去到呢兩間體育會，而係被阿迪拿斯足球會出咗250萬將佢買走咗，佢響嗰邊凈係踢咗一個賽季嘅波就走咗佬啦。就係踢咗呢14場入面，每場就有一次入波喇。

### 高路高路體育會
到咗2008年，巴列奧斯加盟高路高路體育會，佢一個賽季嘅38場聯賽入面，入咗37粒波噉多（如估挾埋盃賽嘅話，一共53場比賽，總共入咗49粒波），就喺2008年底嘅IFFHS統計入面，佢重打爆咗C朗拿度，攞咗2008年度嘅世界最佳射手。而呢筍嘢啫，搞到連好多世界嘅足球會（甚至連歐洲比較出名嘅體育會都嚟埋）都睇啱咗佢，想買佢返嚟踢波嘅。就喺2008年開始冇耐，法甲嘅拿斯足球會甚至重差啲買咗佢返嚟踢4年波添，不過高路高路體育會就睬都冇睬佢啫，話咗「唔好意思，我哋嘅體育會唔賣得呢位波星嘅」。

### 多蒙特體育會
到咗2009年，德國甲組足球聯賽球隊多蒙特足球會正式宣佈，用咗4200000歐羅買咗巴列奧斯返嚟踢波4年。雖然話響前7輪嘅德甲比賽入面都冇入到波，但係到咗第8輪對慕遜加柏隊嘅比賽入面先至入到波，之後連續5場嘅比賽入面都入埋波添，後嚟重變咗球隊嘅主力前鋒，重幫球隊攞咗2010——2011賽季嘅德甲冠軍。不過到咗2011——2012賽季，因為佢成日唔係賣老抽就係受傷，變咗個玻璃人，搞到佢連主力嘅位都冇埋。

### 廣州恆大足球會
到咗2012年5月2號，中國足球超級聯賽嘅球隊廣州恆大攞咗8500000歐羅買咗巴列奧斯返嚟踢4年波，著18號波衫。結果呢個轉會費超過咗達里奧干卡，變咗中國足球轉會金額最高嘅波手。喺2012年7月15號嘅廣州打吡比賽入面，廣州恆大主場0-1輸畀廣州富力嘅比賽第74分鐘嗰陣，第一次代表廣州恆大隊出場。到咗2012年7月18號重喺2012年嘅中國足協盃第四輪入面，廣州恒大對河南建業嘅比賽入面，重首發出場。喺2012年7月21號，河南建業主場1-2輸畀廣州恆大隊嘅比賽入面，重入咗佢嘅第一粒中超聯賽嘅入波。到咗8月份重將克萊奧踢咗落嚟，去咗2012年嘅亞洲冠軍盃踢波。喺2012年10月2號嘅亞洲冠軍盃八強第二輪比賽入面（廣州恆大2-1伊蒂哈德），重入咗亞冠聯賽嘅第一個入波。佢重幫咗廣州恆大隊攞咗2012年嘅中超聯賽冠軍，重幫埋廣州恆大隊攞埋2012年嘅中國足協盃冠軍，佢重做咗比賽最有價值嘅波手。

到咗2013年6月1號，巴列奧斯踢完廣州恆大主場對陣山東魯能嘅比賽之後就走咗佬，一直都冇返過嚟，結果咁就被媒體爆咗好幾單料出嚟。有媒體就話去咗阿甲嘅河床踢波；有媒體就話去咗意甲嘅國際米蘭；重有媒體就話去咗費倫天拿、拿玻里、德甲嘅雲達不萊梅、巴甲嘅聖保羅同埋巴西國際隊等等呢21支球隊去踢波添。後嚟巴列奧斯話事先畀咗4500000歐羅就走佬，想搵下間俱樂部踢波。之後佢喺德國媒體《踢球者》採訪嗰陣就話：「我被廣州恆大隊拖咗3個月嘅人工啊！你話點算好？」，如估係噉嘅話，按照FIFA裁決可以變成自由轉會波手，咁夏季自由轉會嗰陣就可以返去德甲踢波喇。結果呢句啫，就激到廣州恆大足球會佛都有火噉滯！有好多波迷話呢個簡直係衰眉衰貌踢波蝨啊！之後廣州恆大就響新聞發佈會嗰日，發咗律師函去《踢球者》問點解要咁做，後來《踢球者》收到水之後就將呢件事刪咗。結果呢件事咁就未完，廣州恆大甚至將件事告去瑞士嘅FIFA，話全國邊間足球會或者係體育會都好，半年之內冇同我收啀「盧卡斯·巴列奧斯」呢位波手。後嚟到咗2013年7月2號，國際足協開始成立咗專案小組嚟調查呢件事，之後廣州恆大先下手為強，發咗律師函畀咗FIFA入面。過咗2日咋，巴列奧斯話喇：「恆大玩逃稅啊！！！」，後嚟廣州恒大足球會話喇：「逃稅？簡直係無哩頭！你讀鹹片啊？！」之後重將人工證明畀咗去FIFA嗰邊。結果廣州恆大喺2013年6月24號開始唔發人工畀巴列奧斯喇。到咗2013年7月中，重有消息話巴列奧斯同土超嘅Trabzonspor隊同埋意甲嘅薩斯索羅隊踢波。之後佢哋兩個都話唔想買佢喇，費事話搞到成身蟻。到咗2013年7月26號，國際足協話返畀廣州恆大知，要求巴列奧斯喺2013年8月16號之前，快啲同我畀你嘅證據過嚟，如估唔係嘅話，大雨失期法皆斬（啫係話半年內冇得踢波）。喺FIFA發出咗聖旨之後，巴列奧斯嘅經紀就主動話：「我唔玩喇！」 最後到咗2013年8月10號，佢同埋個經紀為咗搞掂單轉會嘅事就走佬，重啀咗經紀向廣州恆大足球會畀咗好多間其他嘅足球會同埋體育會嘅報價單添。

### 莫斯科斯巴達足球會
2013年8月10號凌晨，廣州恆大喺官網入面話巴列奧斯被俄超嘅莫斯科斯巴達用7000000歐羅買走咗。後嚟莫斯科斯巴達隊過咗一陣，都收到呢筍嘢。2013年12月1號，佢喺對伏爾加隊嘅比賽射入加盟莫斯科斯巴達後嘅第一球。

## 攞過嘅獎
;高路高路
***[[智利甲組足球聯賽]]冠軍（1）**：2008年秋季聯賽；

;多蒙特
***[[德國甲組足球聯賽]]冠軍（2）**：2010-2011,2011-2012；
***[[德國盃]] 冠軍（1）**：2011-2012；

;廣州恆大
***[[中國足球超級聯賽]]冠軍（1）**：2012；
***[[中國足協盃]]冠軍（1）**：2012；

;個人
***智利甲組足球聯賽神射手（2）**：2008年春季聯賽、2008年秋季聯賽；
***[[國際足球歷史同埋統計聯合會|IFFHS]]世界最佳頂級聯賽神射手（1）**：2008年；

## 註
北京路站 (廣州)

**北京路站**（；）係廣州地鐵嘅車站，2013年12月28號開始營運，位置喺越秀區北京路、泰康路同萬福路嘅交界嘅東邊近萬福路嘅地底，有兩個出入口。

## 結構
### 樓層
#### 打掂

#### 打橫

### 站廳

北京路站嘅收費區喺站廳嘅中間偏東嘅位，而西邊係人行通道，而車站嘅商舖方面，四周圍俾商舖圍住嗮。而收費區有好多部扶手電梯同樓梯、專用𨋢往返月台都得。

### 月台

呢個站有個島式月台，喺萬福路嘅地底。

### 商舖同自助服務
而家嘅北京路站入面得1間便利檔同2部自助服務設施響度畀乘客用，下面有寫清楚呢個站係有乜舖頭同自助服務響度：

### 出入口

呢個站而家有2個出入口，車站入邊重可以去到粵海仰忠匯。

## 頭尾班車信息同配線圖

## 車站歷史
### 規劃
喺1997年嘅地鐵路網規劃入面，嗰時嘅7號綫就出現咗北京路同泰康路、萬福路交界地區東邊冇幾遠嘅車站——北京路站，而車站嘅位就喺而家呢度。後嚟喺2003年嗰份方案入面，7號綫就變咗而家嘅，不過車站嘅位重係喺呢度冇變過。

### 施工
喺2006年底，呢個站就正式開始逳手起。不過工程喺2007年12月12號發生咗冧吊機事故，其中斷咗嘅吊臂就冚中萬福路南邊嘅騎樓，但係工程冇受到影響。直到2008年7月15號先至搞掂。

### 開通

到咗2013年12月28號嘅開通咗之後，呢個站正式開放。

### 出入口
雖然車站開通初期有2個出入口，但B出入口喺路線開通無耐，附近都係一片建築工地，出入口位置先後改咗喺商場內外冇固定嘅位，直到2016年底粵海仰忠匯全面起好後，出入口正式定喺萬福路附近，重整咗幾條商場通道同地鐵連埋一齊。

## 利用狀況
由於呢個站附近冇幾遠就係海珠廣場同北京路步行街，所以呢個站嘅人流都幾多下。尤其係節假日，呢個站幾乎係人山人海咁滯。喺呢個站開通之前，啲人一般都喺公園前站落車跟住喺E出口出去北京路嗰邊，不過呢個站開通咗之後重分咗1號線啲客流嚟咗呢個站度落車。

## 9個文化站

呢個站係嘅首期工程嘅九個文化站入面嘅其中一個文化站，喺呢個站嘅站廳入面整咗主題係「千年商道 繁華依然」嘅文化藝術牆，佢嘅主要内容係圍繞北京路步行街同埋呢個站嘅範圍入面，從古代到依家嘅千年商業歷史。而柱面裝飾嘅嘢就係北京路同埋大南路嘅交界附近啲景。

## 接駁交通
;**巴士**
*南關站
*:日班車：
*::1、40、10、183、544、194、219
*:夜班車：
*::夜1、夜16、夜32、夜8

*北京南站
*:日班車：
*::1、40、219、236、544、13、190、
*:高峰巴士
*::高峰53
*:夜班車：
*::夜1、夜19、夜32、夜69

*萬福西站
*:日班車：
*::61、194、40、10、13
*:夜班車：
*::夜16

*珠光路站
*:日班車：
*::1、219
*:夜班車：
*::夜1

;**水上巴士**
*天字碼頭
*:S1綫、S4綫

## 註

## 上一站·下一站
第一津

**第一津**係中國廣東省廣州市嘅其中一個地名，呢個地方喺越秀區入面，光復北路嘅北邊，依家呢度係個生活嘅小區。而「津」呢個名係中國嘅清末嗰陣畀咗鬼佬成日有嘅其中一個通商嘅口岸。

## 第一津同埋第一甫嘅關係
**第一津**呢個名應該可以嗌**第一甫**呢個名，但係第一甫係去到越秀山底嘅蘭湖水道附近，佢重係明朝嗰陣時，廣州城西邊嘅護城河附近嘅第一個埗頭。所以以前啲人就話咗係「通津」呢個名，所以呢尐唔係嗌「第一甫」，而係嗌咗「第一津」呢個名。呢條街以前係一條好窄嘅街嚟嘅，佢重做咗街市添。

## 俗語
廣州人就有句俗語：**第一津——冇譜**。重有句俗語都係噉講嘅：人好你話好，唔識花共草，行到第一津，完全冇嗮甫。
人和站

**人和站**可以係：

* 人和站 (廣州)，廣州地鐵3號線入面嘅其中一個車站，代表顏色係橙色。
* 人和站 (重慶)，重慶軌道交通5號線入面嘅其中一個車站，代表顏色係藍色。
軍醫

**軍醫**，係喺軍隊裏面 （尤其係戰爭入面）負責軍人健康、疾病同意外預防等等嘅事務嘅軍人。軍醫同民間醫護人員一樣，有分階級同職能。軍醫都係受過專業嘅醫療訓練，能夠同一般嘅單位隨行。

## 日內瓦公約保護
1864年，十六個歐洲共同市場國家參加「第一次日內瓦會議」，其中一個議題係將隨軍醫護人員劃為「非戰鬥人員」，並且起草條約，為拯救傷患嘅隨軍醫護人員提供保護。爾份喺1864年8月22號通過嘅《改善戰地武裝部隊傷者境遇嘅公約》後來修改過三次，最後一次修改係喺1949年8月12號，名稱改為《改善戰地武裝部隊傷者病者境遇之日內瓦公約》。

公約第四章第二十五條同二十九條說明隨軍醫護人員應該受到保護。原文係噉嘅：

根據公約，攻擊戴住醫護人員身份標誌嘅非戰鬥人員係「戰爭罪行」。

有啲現代嘅軍醫會帶自衛武器，等佢哋遇到敵人攻擊可以自保。但係假如佢哋未受攻擊而用武器攻擊人，就可以當佢哋自動放棄公約嘅保護。

## 參考
屯門區議會

**屯門區議會**係香港18個區議會嘅其中之一，喺1981年4月成立，負責協助處理新界屯門區嘅事務。依家有30個議員，其中直選議員有29個，同當然議員1個（區內嘅鄉事委員會主席）。

屯門區議會會議室以及秘書處都位於屯門政府合署。

## 組織
### 委員會
*工商業及房屋管理委員會
*地區設施管理委員會
*環境、衞生及地區發展委員會
*財政、行政及宣傳委員會
*社區服務委員會
*交通及運輸委員會

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 區議員一覽（2008年-2011年）

## 註


## 出面網頁
*屯門區議會
.mil

**.mil**（**mil**itary），係美國國防部同佢嘅附屬組織用嘅通用頂級域，響1985年建立。美國係唯一一個擁有軍事頂級域嘅國家。

由2013年8月起，以.mil為頂級域嘅網站受到中國大陸防火長城嘅屏蔽。
Google地圖

**Google地圖**（**Google Maps**）係Google出嘅網上地圖，2005年2月8號推出，同年6月20號全世界都用得。
## 連出去
*Google地圖
中原地圖

**中原地圖**（**Centamap**）係中原地產出嘅香港網上地圖，1999年11月推出。

## 連出去
*中原地圖
黃頁地圖

**黃頁地圖**（**YP Map**）係電訊盈科（香港黃頁出版商）出嘅香港網上地圖，1999年由電訊盈科前身香港電訊推出。
## 連出去
*黃頁地圖
地理資訊地圖

**地理資訊地圖**（**GeoInfo Map**）係香港政府轄下嘅地政總署出嘅香港網上地圖，2010年5月26號推出。
## 連出去
*地理資訊地圖
崔世安

**崔世安**博士（，，）係前澳門特別行政區行政長官。佢祖籍廣東新會，崔世安係崔德祺家族嘅後人之一，佢同何賢家族、馬萬祺家族並列「澳門三大家族」，崔世安係家族移居澳門之後嘅第八代。

## 得意事
* 自從做咗特首開始，崔世安嘅普通話水平麻麻呢一點成日畀人攞嚟笑，有人更加攞咗佢用普通話宣誓成為特首嘅片段嚟惡搞。

## 出面網頁

類:澳門特別行政區主要官員
類:祖籍新會
沙田區議會

**沙田區議會**係香港新界沙田嘅地區議會。同東區區議會都係香港最大規模嘅區議會，總共有39名議員，當中包括38個民選議員、加埋1個當然議員（區內鄉事委員會主席）。

沙田區議會嘅會徽背景係青綠色。圖案嘅線條就好似河流噉，代表沙田嘅城門河。

## 組織
### 委員會
*地區設施委員會
*文化、體育及社會發展委員會
*教育及福利委員會
*發展及房屋委員會
*交通及運輸委員會
*衞生及環境委員會
*財務及常務委員會

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 註


## 出面網頁
*沙田區議會
軍人

**軍人**，係對響國家軍隊中服役嘅軍職人員嘅稱呼，包括戰o

鬥人員同軍官，職責係保衛國家安全、保衛國家邊境、政府政權穩定、社會安定，有時亦都會參與非戰鬥性嘅工作，例如救災等等。